Колтрол | medu.uz - Дорилар ҳақида маълумотлар ўзбек тилида\nHome Йўриқномалар Колтрол\nПрепаратнинг савдо номи: Колтрол\nфаол модда: аторвастатин кальций тузи кўринишидаги 10 мг аторвастатин;\nёрдамчи моддалар: лактоза – 50 мг, маккажўхори крахмали – 43,43 мг, микрокристаллик целлюлоза – 25 мг, натрий метил п-гидроксибензоати – 0,20 мг, натрий пропил п-гидроксибензоати – 0,02 мг, натрий кроскармелоза – 7 мг, магний стеарати – 2 мг, дистилланган сув.\nфаол модда: аторвастатин кальций тузи кўринишидаги 20 мг аторвастатин;\nёрдамчи моддалар: лактоза – 100 мг, маккажўхори крахмали – 86,86 мг, микрокристаллик целлюлоза – 50 мг, натрий метил п-гидроксибензоати – 0,40 мг, натрий пропил п-гидроксибензоати – 0,04 мг, натрий кроскармелоза – 14 мг, магний стеарати – 4 мг, дистилланган сув.\nТаърифи: оқ ёки деярли оқ рангли, икки ёқлама қавариқ, қобиқ билан қопланган таблеткалар.\nАторвастатин – статинлар гуруҳига мансуб гиполипидемик восита. Қон плазмасида холестерин ва липопротеинлар даражасини пасайтиради. Гомозигот оилавий гиперхолестеринемияси бўлган беморларда ПЗЛП даражасини пасайтиради, уларни одатда гиполипидемик дори воситалари билан даволаб бўлмайди. Умумий холестерин, ПЗЛП холестерини, аполипопротеин В ва триглицеридларни даражасини пасайтиради; юқори зичликдаги липопротеинлар холестеринини ва аполипопротеини ва аполипопротеин А даражасини ошишини чақиради. Бошқа гиполипидемик дори воситалари билан даволанишга чидамли бўлган гомозигот наслий гиперхолестеринемияли беморларда ПЗЛП даражасини пасайтиради. Ишемик асоратларни (шу жумладан, миокард инфарктидан ўлимни ривожланиши), миокард ишемияси белгилари билан кечувчи стенокардия сабабли такрорий қайта госпитализация хавфини пасайтиради. Канцероген ва мутаген таъсир кўрсатмайди. Терапевтик самара даволаш бошлангандан кейин 2 ҳафтадан сўнг аниқланади, 4 ҳафтадан кейин максимал даражага эришади ва даволанишни ҳамма даври давомида сақланади. Асосан жигарда CYP3A4, CYP3A5 ва CYP3A7 таъсирлари остида фаол метаболитларни ҳосил қилиб метаболизмга учрайди. Плазма оқсиллари билан жадал боғланиши оқибатида гемодиализ орқали чиқарилмайди. Жигарнинг алкоголли циррози бўлган беморларда жигар етишмовчилигида препаратнинг қондаги концентрацияси аҳамиятли даражада ошади. Буйрак етишмовчилиги препаратнинг плазмадаги концентрациясига таъсир қилмайди.\nАторвастатинни умумий холестерин, ПЗЛП (паст зичликдаги липопротеинлар) холестерини аполипопротеин В ва триглицеридларни миқдори ошган пациентларни даволаш учун парҳезга қўшимча сифатида, шунингдек бирламчи гиперхолестеринемия (наслий гетерозигот ва наслий бўлмаган гиперхолестеринемия), мажмуавий (аралаш) гиперлипидемияли (Фредриксон бўйича IIa ва IIb тури), плазмада триглицеридларни ошган миқдори (Фредриксон бўйича III тури) бўлган беморларда парҳез етарли даражада самара кўрсатмаган ҳолларда ЮЗЛП (юқори зичликдаги липопротеинлар) миқдорини ошириш учун буюрилади. Аторвастатин шунингдек, гомозигот наслий гиперхолестеринемияли пациентларда парҳезга ёки бошқа дориларсиз чора тадбирларга етарли реакция бўлмаган ҳолларда умумий холестерин ва ЮЗЛП холестерини миқдорини пасайтириш учун ҳам кўрсатилган.\nИчга, куннинг ҳар қандай вақтида, овқатни қабулига боғлиқ бўлмаган ҳолда қўлланади. Даволашни бошлашдан олдин қонда липидларни камайишини таъминловчи парҳезга ўтиш ва даволанишни ҳамма даври давомида унга риоя қилиш лозим.\nЮрак ишемик касаллигини олдини олишда катталар учун бошланғич доза – 10 мг суткада 1 мартани ташкил қилади. Дозани плазмада липидлар кўрсаткичларини назорати остида камида 2-4 ҳафталик интервал билан ўзгартириш лозим. Максимал суткалик доза – 1 қабулга80 мг ни ташкил қилади. Циклоспорин билан бир вақтда қабул қилинганда аторвастатинни максимал суткалик дозаси 10 мг ни ташкил қилади; кларитромицин билан – 20 мг, итраконазол билан – 40 мг ни ташкил қилади.\nБирламчи гиперхолестеринемияда ва мажмуавий (аралаш) гиперлипидемияда 10 мг дан суткада 1 марта буюрилади. Самара 2 ҳафта давомида намоён бўлади, максимал самара 4 ҳафта давомида кузатилади.\nГомозигот оилавий гиперхолестеринемияда 80 мг дан суткада 1 марта буюрилади (ПЗЛП миқдорини 18-45 % га пасайтиради). Даволашни бошлашдан олдин беморга стандарт гиперхолестеринемик парҳезни буюриш керак, у унга даволаниш вақтида риоя қилиш керак. Жигар етишмовчилигида дозани пасайтириш керак. 10 ёшдан 17 ёшгача бўлган болаларга (фақат болалар ва ҳайз кўрувчи қизлар) гетерозигот оилавий гиперхолестеринемияда бошланғич доза – 10 мг суткада 1 марта буюрилади. Дозани 4 ҳафта ва ундан кўп вақтдан эрта ошириш мумкин эмас. Максимал суткалик доза – 20 мг ни ташкил қилади (20 мг дан юқори дозани қўлланилиши ўрганилмаган).\nКекса ёшдаги шахсларга ва буйрак касалликлари бўлган беморларга дозалаш тартибини ўзгартириш талаб қилинмайди.\nЖигар фаолиятини бузилишлари бўлган беморларга препаратни организмдан чиқарилишни секинлашиш сабабли, эҳтиёткорликка риоя қилиш керак. Жигар фаолиятини клиник ва лаборатория кўрсаткичларини синчковлик билан назорат қилиш ва уларни аҳамиятли патологик ўзгаришларида дозани камайтириш ёки препаратни бекор қилиш керак.\nНерв тизими томонидан: тез-тез – уйқусизлик, бош оғриғи, астеник синдром; лохаслик, бош айланиши; кам – периферик нейропатия; жуда кам – амнезия, парестезия, гипестезия, депрессия.\nОвқат ҳазм қилиш тизими томонидан: тез-тез – кўнгил айниши, диарея, абдоминал оғриқ, диспепсия, метеоризм, қабзият; кам – қусиш, анорексия; жуда кам – гепатит, панкреатит, холестатик сариқлик.\nТаянч-ҳаракат аппарати томонидан: тез-тез – миалгия, белда оғриқ, артралгия; кам – мушакларни тиришиши, миозит; жуда кам – миопатия, рабдомиолиз.\nАллергик реакциялар: кам – эшакеми, қичишиш, тери тошмаси, буллёз тошмаси; жуда кам – анафилаксия, кўп шаклли экссудатив эритема (шу жумладан, Стивенс-Джонсон синдроми), Лайелл синдроми.\nҚон яратиш аъзолари томонидан: кам – тромбоцитопения.\nМоддалар алмашинуви томонидан: кам – гипо- ёки гипергликемия, зардоб КФК фаоллигини ошиши.\nЭндокрин тизими томонидан: қандли диабет – ривожланиш тез-тезлиги хавф омилларини бўлиш ёки бўлмаслигига боғлиқ (оч қоринга глюкоза ≥ 5,6, тана вазни индекси > 30 кг/м2, триглицеридлар даражасини ошиши, анамнезида гипертензия).\nБошқалар: кам – қулоқларда шовқин, толиқиш, сексуал бузилишлар, периферик шишлар, тана вазнини ошиши, кўкракда оғриқ, алопеция, интерстициал касалликларни, айниқса узоқ қўлланганда ривожланиш ҳоллари; жуда кам– геморрагик инсульт (бир вақтда СYP3A4 ингибиторлари билан ва катта дозаларда қўлланганда), иккиламчи буйрак етишмовчилиги.\nЎта юқори сезувчанлик, жигарнинг фаол касалликлари, “жигар” трансаминазалари фаоллигини ноаниқ генезли ошиши (3 мартадан кўпга), контрацепцияни адвекат усулларидан фойдаланмайдиган репродуктив ёшдаги аёллар, ҳомиладорлик, лактация даври, 18 ёшгача бўлган болаларга мумкин эмас.\nАторвастатинни репродуктив ёшдаги аёлларга, фақат агар у ҳомиладор эмаслиги аниқ маълум бўлса ва препаратни ҳомила учун потенциал хавфи тўғрисида хабардор бўлсагина буюриш мумкин.\nЭҳтиёткорлик билан: алкоголизм, анамнезда жигар касалликлари, электролит мувозанатли оғир даражали бузилишлари, эндокрин ва метаболик бузилишлар, артериал гипотензия, геморрагик инсульт, оғир даражали ўткир инфекциялар (сепсис), назорат қилинмайдиган тутқаноқ, катта жарроҳлик аралашувлари, жароҳатларда эҳтиёткорлик билан қўллаш керак.\nЦиклоспорин, фибратлар, эритромицин, кларитромицин, иммунодепрессив, замбуруғларга қарши дори воситаларини (азолларга мансуб) ва никотинамидни бир вақтда буюрилганда аторвастатиннинг плазмадаги концентрацияси ва рабдомиолиз билан миопатияни ва буйрак етишмовчилигини пайдо бўлиш хавфи ошади.\nАнтацидлар концентрацияси 35% га пасайтиради (ПЗЛП холестерин миқдорига таъсири ўзгармайди).\nАторвастатинни варфарин билан бир вақтда қабул қилиш биринчи кунлари варфаринни қонни ивиш кўрсаткичларига бўлган таъсирини кучайтириши мумкин (протромбин вақтини камайиши). Бу самара кўрсатилган препаратларни бирга қўллангандан 15 кундан кейин йўқолади. Аторвастатинни CYP3A4 ингибиторлари каби протеаза ингибиторлари билан бир вақтда қўлланганда аторвастатиннинг плазмада концентрациясини ошиши билан кечади (эритромицин билан бир вақтда қўлланганда аторвастатинни Сmax 40% га ошади). ОИТВ -протеаза ингибиторлари CYP3A4 ингибиторлари ҳисобланади. ОИТВ протеаза ингибиторлари ва статинларни бирга қўллаш статинларнинг қон зардобидаги даражасини оширади, бу кам ҳолларда миалгияни ривожланишга олиб келади, жуда кам ҳолларда рабдомиолизга, ўткир яллиғланишга ва миоглобулинурия ва ўткир буйрак етишмовчилигига олиб келувчи кўндаланг тарғил мушакларни парчаланишга олиб келади. Бу асорат учдан бир ҳолларда ўлим билан якунланади.\nДигоксинни аторвастатин билан мажмуада суткада 80 мг дозада қўлланганда дигоксиннинг концентрациядан тахминан 20% га ошади.\nНорэтистерон сақловчи перорал контрацептивлари концентрациясини (аторвастатин билан суткада 80 мг дозада буюрилганда) 30% га ва этинилэстрадиол сақловчи перорал контрацептивларнинг концентрациясини 20% га оширади.\nКолестипол билан мажмуавий қўлланганда ҳар бир препаратни алоҳида қўллангандагига нисбатан аторвастатинни колестипол билан бир вақтда қўлланганда концентрациясини 25% га пасайишга қарамай гиполипидемик самара ошади.\nЭндоген стероид гормонларни концентрациясини пасайтирувчи дори воситалари, шу жумладан, кетоконазол, спиронолактон билан бир вақтда қўлланганда эндоген стероид гормонларни пасайиш хавфи ошади (эҳтиёткорликка риоя қилиш лозим).\nДаволаниш вақтида грейпфрут шарбатини истеъмол қилиш қон плазмасида аторвастатинни концентрациясини ошишига олиб келиши мумкин. Даволаниш вақтида бу шарбатни истеъмол қилишдан сақланиш лозим.\nАторвастатин зардобдаги КФК кўрсаткичларини ошишини чақириши мумкин, буни кўкрак орти оғриқларни дифференциал ташҳисида эътиборга олиш лозим. Миалгия ва мушак ҳолсизлиги билан кечадиган нормага нисбатан КФК 10 мартага ошиши миопатия билан боғлиқ бўлиш мумкинлигини эътиборга олиш лозим, даволашни тўхтатиш керак.\nАторвастатинни цитохром CYP3A4 протеаза ингибиторлари (циклоспорин, кларитромицин, итраконазол) билан бир вақтда қўлланганда бошланғич дозани 10 мг дан бошлаш керак; антибиотиклар билан қисқа муддатли курсларда аторвастатинни қабул қилишни бекор қилиш лозим. Жигар фаолиятини кўрсаткичларини даволашни бошлашдан олдин препаратни қўллашни бошлашдан 6 ва 12 ҳафтадан кейин ёки доза оширилгандан кейин мунтазам, шунингдек қўллашни ҳамма даври давомида (трансаминазаларни даражаси нормадан ошган пациентларни ҳолати тўлиқ нормаллашгунга қадар) шунингдек мунтазам (ҳар 6 ойда) назорат қилиш зарур. “Жигар” тарансаминазалари кўрсаткичларини ошиши, асосан препаратни қўллашни биринчи 3 ойида кузатилади. АСТ ва АЛТ кўрсаткичлари 3 мартадан ошганида препаратни бекор қилиш ёки пасайтириш тавсия этилади.\nЎткир миопатия борлигини тахмин қиладиган клиник симптоматика ривожланганда ёки рабдомиолиз фонида (оғир инфекциялар, АБ пасайиши, катта оператив фаоллашувлар, жароҳат, метаболик, эндокрин ёки яққол электролит бузилишлар) ўткир буйрак етишмовчилиги ривожланганини тахмин қилувчи омиллар бўлганида қўллашни вақтинчалик тўхтатиш лозим. Беморларни уларда тушунтириб бўлмайдиган оғриқлар ёки мушакларда ҳолсизлик пайдо бўлганида, айниқса улар қувватсизлик ёки иситма билан кечса шифокорга дарҳол мурожаат қилиш кераклиги тўғрисида огоҳлантириш зарур.\nАтровастатинни қўллаш фонида атоник фасциитни ривожланиши ҳақида хабарлар бор, аммо препаратни қабул қилиш билан боғлиқлиги ҳозирги вақтгача исботланмаган, этиологияси номаълум. Репродуктив ёшдаги аёлларга контрацепциянинг ишончли усулларини қўллаш лозим. Чунки холестерин ва холестериндан синтезланадиган моддалар ҳомилани ривожланиши учун муҳим, ГМГ-КоА-редуктазани ингибирланишнинг потенциал хавфи препаратни ҳомиладорликда вақтида қўллашдаги фойдадан устун. Аёлларда ҳомиладорликни I уч ойлигида ловастатинни (ГМГ-КоА-редуктаза ингибитори) декстроамфетамин билан қўлланганда болаларда суякларни деформацияси, трахео-эзофагеал оқма, анусни атрезияси билан туғилиши ҳолатлари маълум. Даволаш жараёнида ҳомиладорлик пайдо бўлган ҳолларда препаратни қабул қилишни дарҳол тўхташи, пациентлар эса препаратни ҳомила учун потенциал хавфи тўғрисида огоҳлантирилиши керак.\nАйрим маълумотлар статинлар синфи сифатида қонда глюкозани даражасини ошириши, диабетни ривожланиш хавфи юқори бўлган пациентларда эса қонда қандни даражасини ошишини чақириш мумкинлиги таъкидланган бўлиб, улар мувофиқ даволашни талаб қилади. Аммо статинларни юрак-қон томир касалликлари хавфини пасайтириши диабетни ривожланиш хавфидан бироз юқори, шунинг учун статинларни қўллашни тўхтатиш керак эмас. Хавф гуруҳидаги пациентларда мавжуд тавсияларга мувофиқ гликемияни мунтазам мониторинг қилиш учун (оч қоринга глюкоза 5,6-6,9 ммоль/л, тана вазни индекси\n>30 кг/м2, триглицеридлар даражасини ошиши, гипертензия) асос бор.\nТранспортни ва потенциал хавфли механизмларни бошқариш қобилиятига таъсири: аторвастатинни диққатни жамлашга нохуш таъсирлари тўғрисида хабарлар йўқ.\nСимптомлари: дозани ошириб юборилишининг специфик белгилари аниқланмаган. Жигар соҳасида оғриқ, ўткир буйрак етишмовчилиги, узоқ қўлланганда миопатия ва рабдомиолиз бўлиши мумкин бўлган симптомлар ҳисобланади.\nДаволаш: махсус антидоти йўқ, симптоматик даволаш ва кейинги сўрилишини олдини олиш бўйича тадбирлар (меъдани ювиш ва фаоллаштирилган кўмирни қабул қилиш). Аторвастатин қон плазмаси оқсиллари билан аҳамиятли даражада боғланади, бунинг натижасида гемодиализ самарасиз ҳисобланади. Миопатия, кейинчалик рабдомиолиз ва ўткир буйрак етишмовчилиги ривожланганда (кам ҳолларда)– препаратни дарҳол бекор қилиш ва диуретикни ва натрий гидрокарбонат эритмасини юбориш керак. Рабдомиолиз гиперкалемияни ривожланишга олиб келиш мумкин бўлиб, уни бартараф қилиш учун кальций хлориди ёки кальций глюконатини вена ичига юбориш, инсулин билан глюкозани инфузия қилиш, калий ионларининг ионалмашинувларини ишлатиш, ёки оғир ҳолларда гемодиализни ўтказиш керак.\n10 таблеткадан контур уяли ўрамда (10 мг ёки 20 мг). 1 ёки 3 контур уяли ўрамлар қўллаш бўйича йўриқномаси билан бирга картон қутида.\nНамликдан ва ёруғликдан ҳимояланган жойда, 25°С дан юқори бўлмаган ҳароратда.


Сирдарёда ўлим билан якунланган жанжал юз берди\n10:39 / 09.01.2020\n2020 йил 3 январь куни соат 18:30ларда Сирдарё вилояти Оқолтин тумани, Бинафша маҳалласида 24 ёшли И.Ю. ва 53 ёшли Н.М. маст ҳолатда бўла туриб, ўзаро жанжаллашиб қолган, жанжал давомида И.Ю. қўллари ва оёқлари билан уриб-тепиб Н.М.га тан жароҳатлари етказган.\nЎзбекистон Республикаси ИИВ ҳузуридаги Тергов департаменти хабарига кўра, натижада Н.М. Оқолтин туман тиббиёт бирлашмасининг жонлантириш бўлимига ётқизилган, аммо унга кўрсатилган тиббий ёрдамга қарамасдан вафот этган.\nМазкур ҳолат юзасидан Оқолтин тумани ИИБ ҳузуридаги Тергов бўлими томонидан Ўзбекистон Республикаси ЖКнинг 104-моддаси, 3-қисми, “д” банди билан жиноят иши қўзғатилиб, И.Ю. айбланувчи тариқасида жалб қилиниб, унга нисбатан “қамоққа олиш” эҳтиёт чораси қўлланилган.


Витапрост® Форте – medu.uz – Дорилар ҳақида маълумотлар ўзбек тилида\nHome Йўриқномалар Витапрост® Форте\nПрепаратнинг савдо номи: Витапрост® Форте\nфаол модда: простата экстракти – 100 мг сувда эрувчан пептидларга қайта ҳисоблаганда 20 мг);\nёрдамчи моддалар: қаттиқ ёғ (Витепсол, маркаси Н 15, W 35; суппосир, маркаси N 15, NAS 50) – 1,25 г вазнли суппозиторий олиш учун етарли миқдорда.\nСарғиш, оч-сариқ ёки кулрангроқ оқ ранглигача бўлган, торпедасимон шаклли суппозиторийлар. Суппозиторийнинг юзасида оқ доғ пайдо бўлишига йўл қўйилади.\nВитапрост® Форте простата безига органотроп таъсирга эга. Простата безининг шиши, лейкоцитар инфильтрация даражасини камайтиради, эпителиал хужайраларининг секретор фаоллигини нормаллаштиради, ацинуслар ширасидаги лецитин заррачаларининг сонини оширади, қовуқнинг мушак тонусини рағбатлантиради. Тромблар ҳосил бўлишини камайтириши, антиагрегант фаоллиги ҳисобига простата безида микроциркуляцияни яхшилайди, простата безида венулалар тромбозини ривожланишига тўсқинлик қилади.\nКлиник тадқиқотларнинг маълумотлари асосида, Витапрост® Фортени простата безининг ҳажмини ўртача камайтириши исботланган. Препарат простата безининг хавфсиз гиперплазиясида обструктив ва ирритатив симптоматиканинг яққоллигини камайтиради, бу сийдик оқимининг максимал ва ўртача ҳажм тезлигини ошиши ва қолдиқ сийдикнинг ҳажмини камайишида ифодаланади.\nВитапрост® Форте қовуқ деворида шикастланмаган томирларнинг кенгайиши (вазодилатация самараси) ҳисобига қоннинг микроциркуляциясини яхшилайди, бу билан гипоксияга учраган тўқималарга кислороднинг етказилишини тикланишига ёрдам беради, бу физиологик репарацияни рағбатлантиради. Қовуқ деворини трофик жараёнларини яхшилаши ва регенерация жараёнларини рағбатлантириши ҳисобига яллиғланишга қарши таъсир кўрсатади. Аъзодаги қон оқимини фаоллашиши, қовуқнинг ҳажмини ошириб детрузорнинг адаптацион ва қисқарувчанлик фаоллигини яхшиланишига ёрдам беради.\nДетрузорнинг ишемиясини пасайиши билан қовуқнинг гиперреактивлигининг яққол пасайишини тушунтириш мумкин, у Витапрост® Фортени қўллаш тугаганидан кейин ҳам давом этади.\nВитапрост® Форте простата бези ва эякулят кўрсаткичларини нормаллашишига ёрдам беради. Оғриқ ва дискомфортни камайтиради, дизурик кўринишларни йўқотади, копулятив фаолиятни яхшилайди.\nПростата безининг хавфсиз гиперплазияси.\nСийдикни ургент (императив) тутиб тураолмасликни, сийишга ургент (императив) қистовларни ва климактерик ва постклимактерик даврдаги аёлларда қовуқнинг юқори\nфаоллигини асоратланмаган шаклларидаги тезлашган сийишни даволаш.\nПростата безидаги жарроҳлик аралашувлардан олдинги ва кейинги ҳолатларда қўлланади.\nРектал буюрилади. Ичак ўз-ўзидан бўшалганидан кейин ёки тозаловчи клизмадан сўнг 1 суппозиторийдан кунига бир марта қўлланади. Киритилганидан сўнг пациентни 30-40 минут давомида ўринда ётиши мақсадга мувофиқдир.\nДаволаш курси давомийлигини шифокор белгилайди. Простата безининг хавфсиз гиперплазиясида Витапрост® Форте препарати билан минимал даволаш курси давомийлиги – 15 кун, сурункали простатитда – 10 кун, гиперреактив қовуқда – 20 кунни ташкил этади.\nЖуда кам ҳолларда- аллергик реакциялар.\nВитапрост® Форте препаратини дозасини ошириб юборилиш ҳоллари ҳақида хабар берилмаган.\nБошқа дори воситалари билан ўзаро таъсири ёки номутаносиблиги ҳоллари таърифланмаган.\nТранспорт воситаларини ва бошқа механизмларни бошқариш қобилиятига таъсир қилмайди.\nРектал суппозиторийлар 20 мг. 5 суппозиторийдан контур уяли ўрамда.\nБир ёки икки контур уяли ўрам препаратни тиббиётда қўллаш бўйича йўриқномаси билан бирга картон қутига жойланади.\n3 йил. Ўрамида кўрсатилган яроқлилик муддати ўтгандан кейин препарат ишлатилмасин.


Биз кейинги ўн йилда ҳам дунёдаги ўртача даромад миқдорига ета олмаймиз — Sof.uz\nЖАҲОН 21,179,374 13,989,125 759,454\nБиз кейинги ўн йилда ҳам дунёдаги ўртача даромад миқдорига ета олмаймиз\nБеҳзод Ҳошимов 9.10 11:58 1516 Колумнистлар\nЎзбекистоннинг 2030 йилгача ривожлантириш концепцияси лойиҳасини муҳокамага қўйишибди. Ҳозирча шундай муҳим лойиҳа афсуски фақат рус тилида ёзилган. Ўзбекчада таржимасини ҳали қўйилмади.\nАлбатта, камида 10 йиллик ривожланиш режаси қизиқ кўриниши мумкин, лекин мен бир нарсани тушунмаяпман, бу ҳам бўлса энг муҳим ҳисоб-китобларни. Ёмон гумон деб атайин шундай рақамлар қўйишган демайман, яхши гумон қиламан, яъни, менимча хато холос.\nҚаранг, режага кўра, “реал ЯИМнинг 2,1 бараварга ва аҳоли жон бошига тўғри келадиган ЯИМнинг 2030 йилга бориб, 3 бараварга ёки 2018 йилдаги 1533 доллардан, 4538 долларгача ошириш мақсад сифатида қабул қилинмоқда. Ушбу мақсадларга эришиш учун иқтисодий ўсишнинг ўртача йиллик суръатини камида 6,4% даражасида ушлаб туриш керак.”\n(Оригинал русчада: По прогнозам в качестве измеряемых целевых ориентиров в развитии экономики страны рассматривается обеспечение роста реального ВВП в 2,1 раза и ВВП на душу населения в иностранной валюте в 3 раза к 2030 году или до 4538 долл. США, против 1533 долл. США в 2018 году. Для достижения заданных целей необходимо будет поддерживать среднегодовые темпы экономического роста не ниже 6,4%.)\nКонверт орқасида ҳисоб: агар ЯИМ 2,1 баробар ўсди дейлик, яъни, бугунги кунда 50,5 миллиард доллардан, 2030 йилда 106 миллиард долларга ўсди, дейлик.\nОддий логарифмик тенглама: 50,5*(1+х)^10= 106,06. Шунда х=0,077, яъни ҳар йили камида 7,7% ўсиш керак, қисқа қилиб айтса 6,4% эмас.\nЭнди агар 6,4% фоиз ўсиш бўлса-чи? ЯИМ қанча бўлади?\nЛекин, 1991 йилдан умумий ЯИМни ҳисобласак, тахминан 4,7% га ўсиб келдик. Бу ўсишнинг катта қисми аҳоли сони ўсиши деб ҳам бўлган, яъни шу 27 йилда аҳоли тахминан 50% га ўсган.\nҚисқаси, аҳоли бошига биз мустақилликдан бери ўртача 3,2% га ўсиб келдик (бу ерда битта соддалаштириш қиляпман, лекин маъно ўзгармайди). Энди, шу нуқтаи назардан 7,7% ҳам 6,4%га ўсишни жуда қийин деб ўйлайман. Балки эҳтимоли нолга яқин.\nОхирги йилни олайлик, 2018 йилда, киши бошига ўсиш 3,3% (манба: Жаҳон Банки) бўлган, бу ҳамма катта қурилишлар билан биргаликда, туристлар ва савдо кўпайиши билан биргаликда киши бошига ЯИМ атиги 3,3% га ўсган. Оддий сўз билан айтсак, 2018 йил мисли кўринмаган фискал стимуллар йили эди, шунда ҳам, 3,3% га ўсиш бўлди. Бу йил ҳам, умумий ЯИМ 5% камга ўсади, киши бошига ҳисоблаш учун аҳоли ўсиш суратини айириш керак. Хуллас рақамлар тушунарсиз.\nЛекин бу рақамлардан энг ғалатиси қуйидагича: режага кўра умумий ЯИМ 2,1 баробарга, киши бошига ЯИМ эса 3 баробарга ўсиши керак экан. Бу нарсани математик иложи йўқ. Қаранг, киши бошга ЯИМ дегани умумий ЯИМни аҳоли сонига бўлиш керак дегани:\nЭнди сурати 2,1 баробарга ошса, махраж ўзгармаса ҳам киши бошига ЯИМ, атиги 2,1 баробарга ўсади. Яъни, бизда аҳоли 2030 йилгача ўсиб келади деб олсак, унда аҳоли бошга ЯИМ 2.1 баробардан албатта кам бўлади дегани. Бу арифметик хато.\nЎзи математикага қизиқмасангиз ҳам, мантиқан фикрлаб кўринг, агар умумхалқ даромади 2,1 баробар ошса, қандай қилиб ҳар биримизни даромадимиз 3 баробарга ошади? Мантиқсиз-ку? Ёки аҳоли сони жиддий равишда камайиб кетади дейишмоқчими?\nЯъни ўша ҳужжатдаги энг оптимистик сценарий билан, 2030 йилгача, йилига ҳақиқатдан тарихимизда мисли кўринмаган иқтисодий ўсиш суратларида ўсиб келсак ҳам, 3 баробарга аҳоли бошига ЯИМ ўса олмайди. Бундан ташқари келаси ўн йилда ҳар йили деярлик 8% га ўсишимиз эҳтимоли ҳам ниҳоятда паст, чунки бундай суратда биз ҳеч қачон 3 йил ҳам ўсмаганмиз.\nЯна бир янглиш гап, “2030 йилга келиб аҳоли жон бошига ЯИМнинг эришилган қиймати Ўзбекистонни даромади ўртача даражадан юқори бўлган давлатлар қаторига киришга имкон беради”. Бу ҳам албатта хато.\nБиринчидан, айтганимдек ҳатто уларнинг ҳисоби бўйича ҳам уч баробарга аҳоли жон бошига ЯИМ ўсмайди. Лекин мўъжиза бўлиб, шундай бўлиб қолса ҳам, унда киши бошига ЯИМ улар айтганидек, 4538 долларни ташкил этади.\nДунёнинг аҳоли жон бошига ўртача ЯИМи 11928 доллар. Яъни энг нореалистик сценарийда ҳам, ўн йилда уч баробарга киши бошига ўсиш бўлса, шунда биз ўртача дунё ЯИМидан 2,5 баробар камбағалроқ бўламиз. Бунинг устига дунё иқтисоди ҳам жойида турмайди, яъни 10 йилда дунёнинг ўртача ЯИМи ҳам анча ўсиб қолади. “Ўртача даромаддан юқори давлатлар” уёқда турсин, ўртачага ҳам чиқишимизга ҳали анча бор.\nХуллас иқтисодиёт вазирлигидан тушунтириш шарҳини кутиб қоламиз.\n13.08 17:49 5602\n13.08 00:04 1782\nБугун, 15:01 1772\n13.08 10:23 1535\n12.08 11:50 1397\nБугун, 21:01 12 Илм-фан\nБугун, 19:13 223 Ўзбекистон\nБугун, 18:50 136 Ўзбекистон\nБугун, 18:42 303 Ўзбекистон\nБугун, 18:15 209\nБугун, 17:53 245 Ўзбекистон


2021 йилда киберҳужумлар қайси йўналишларда кўп содир бўлади? » Навоий вилояти Иқтисодиёт ва саноат бош бошқармаси\nnaveconomy.uz » Асосий » Янгиликлар » 2021 йилда киберҳужумлар қайси йўналишларда кўп содир бўлади?\nИнтернет ривожланган сари хакерлар фаолияти, киберҳужумлар муаммоси, маълумот, ҳисоб рақамлардан маблағ ўғирлаш, сайтларни бузиб кириш, коммуникация алоқаларини издан чиқаришга уринишлар кенгайса кенгаядики, асло тўхтамайди.\nЭкспертлар қанча огоҳлантирмасин, хакерлар ҳужумлари қурбони бўлаётган компаниялар, ҳукумат сайтлари, сиёсатчилар, таниқли шахслар ҳақидаги хабарлар бот-бот қулоққа чалинади. Келаси йилда ҳам бу тўхтамаслиги аниқ. Буни экспертлар ҳам тасдиқламоқда.\nCheck Point Software Technologies компаниясининг Россия ва МДҲдаги ваколатхонаси раҳбари Василий Дягилев “РИА Новости”га берган интервьюсида 2021 йилда киберҳужумлар асосан қайси йўналишларда бўлиши мумкинлиги ҳақида ўз мулоҳазаларини билдирди.\n– COVID-19 пандемияси билан боғлиқ мавзусида фишинг жўнатмалар, масофавий таълим тизимига ҳужумлар ва кибержосуслик 2021 йилда ҳам трендга айланади, деди у. – Коронавирус пандемияси 2021 йилда ҳам ҳаётимизга, бизнес ва жамиятга таъсир этишда давом этади, ушбу жараён йил бўйи турли кўринишда кучайиб секинлашиши мумкин.\nCOVID-19 ҳали-бери тренддан тушмайди, вакцина яратиш, уни ишлаб чиқариш, қўллаш ҳамда янги чекловлар жорий қилиниши ҳақидаги мақолалар 2020 йилдагидек фишингли ҳужумларда қўлланилишда давом этади. Вакцина ишлаб чиқариш билан шуғулланаётган фармацевтика компаниялар келаси йил ҳам муаммони чуқурлаштиришдан манфаатдор товламачилар ёки хакерлар ҳужумига дуч келади.\n2021 йилда энг кўп киберҳужумга учрайдиган соҳалардан бири, бу масофавий таълим тизимидир, дейилади интервьюда. Хавотирли томони шундаки, кибербузғунчилик қилишда мактаб ўқувчилари ҳам иштирок этади. Чунки мактаблар ва университетлар масофавий таълим олиш учун турли платформалардан фаол фойдалана бошлади.\nШу боис 2020 йил август ойида, янги ўқув йили бошланиши арафасида кибербузғунчиликлар, жумладан, хакерлар томонидан ҳужумлар бир ҳафтада 30 фоизга ошганига ажабланмаса ҳам бўлади. Келгуси йилда ҳам "мактаб безорилари" масофавий таълим тизимига ҳужум қилишда давом этади.\nМақола муаллифининг фикрича, 2021 йилда жосуслик мақсадида уюштириладиган киберҳужумлар ҳам кўпаяди. Давлатлар жосуслик ёки бошқа мамлакатларда юз бераётган воқеаларга аралашиш учун киберҳужумларни давом эттиради.\nДунё аҳли узоқ кутган 5G-технологияси ҳадемай ҳаётимизга кириб келади. Унинг ишга туширилиши ва юқори тезликдаги инитернет имкониятлари фирибгарлар ва хакерлар учун айни муддаодир. Чунки ҳужум қилиш ва тармоқларни узиб қўйиш учун катта имкониятлар очилади.\nМасалан, инсоннинг соғлигини кузатиб боришга ёрдам берадиган қурилма фойдаланувчининг кайфияти ҳақидаги маълумотларни ҳам узатади. "Интернетнинг автомобилга қўшилиши" эса, унинг ҳаракатини кузатади, “ақлли шаҳар” тизими ҳар биримизнинг ҳаётимиз ҳақида маълумотларни тўплай бошлайди. Шундай экан, 5G қурилмаси орқали келадиган кўп миқдордаги маълумотлар оқимининг хавфсизлиги ва махфийлигини таъминлаш учун уни бузиб киришдан ҳимоя қилиш лозим, – дейди эксперт.\nИнтернет хавфсизлиги ҳақида гап кетар экан, беихтиёр хавфсизликка путур етказадиган хакерлар бир жойда жимгина қўл қовуштириб турмаганини ёддан чиқармаслик керак. Технологиялар қанча ривожланмасин, унга қарши ишлатилаётган технологиялар ҳам параллел равишда ривожанаётганини инкор этолмаймиз. Бу гўё яхшилик билан ёмонлик ўртасидаги абадий кураш каби бир зум ҳам тўхтамайдиган жараёнга ўхшайди.\nСаидмурод РАҲИМОВ ЎзА


ИнтерФУТБОЛ :: 41 ёшли рекордчи голеадор\n41 ёшли рекордчи голеадор\nЭркаклар жамоалари ўртасидаги ЕЧЛ баҳслари шу ҳафта старт олган бўлса, аёллар 1|16 финал беллашувларини ўтказишди. Чунки ҳозирча уларда гуруҳ босқичи йўқ. Тенг курашлар остида кечган шиддатли қарама-қаршиликлар орасида қайсидир жамоанинг яққол устунлиги билан ўтганлари ҳам йўқ эмас. Масалан, «Манчестер Сити» «Лугано»ни, «ПСЖ» эса «Брага»ни 7та гол билан «сийлади», «Лион» «Рязань-ВДВ» дарвозасини 9 марта ишғол этган бўлса,\n«Вольфсбург» «Митровица»ни 10:0 ҳисобида енгди.\nЕвропанинг замонавий стадионларидан бирида бўлиб ўтган «Брага» - «ПСЖ» учрашувидаги голлардан бирини бразилиялик Формига амалга оширгани алоҳида эътиборга молик. Буни қарангки, 41 ёшли футболчи 41-дақиқада рақибалари дарвозасини ишғол этиб, аёллар Чемпионлар Лигасидаги энг кекса тўпурар мақомини олди.\nЁзда Формига ЖЧда майдонга тушиш билан рекорд ўрнатганди. Умуман, у 7та мундиал қатнашчиси, 1991 йилда ташкил этилган илк мусобақа унинг иштирокисиз ўтганди. 1995 йилда аёллар футболи Олимпиада дастурига киритилгач, Формига барча мусобақаларда майдонга тушди.\nҚизиғи шундаки, ҳужумчининг фаолияти машҳур ватандоши - Роналдо билан деярли бир вақтда - 1993 йилда бошланган. Феномен 2011 йилда бутсаларини михга илди, Формига эса ҳамон сафда. У Роналдони эмас, 1994 йилда Бразилияни сардор сифатида шоҳсупага олиб чиққан Дунгани ўзи учун намуна деб билади.\n«Чумоли» (Формиганинг португалча атамаси) тахаллусини эса, ўсмирлик даврида олганди. Бунга унинг ўйин услуби сабабчи - Формига фақат жамоа учун тўп суради, ортиқча дриблингларга берилиб кетмайди.\n«Аввалига ўз лақабимга кўника олмадим. Уни ёқтирмаслигимни қанча кўп такрорласам, шунча кўп эшитардим. Охир-оқибат таслим бўлдим. Амалда тахаллус жуда мос эканлиги маълум бўлди - у ўйин услубимни тасдиқлайди. Лекин шу пайтгача асл исмимдан кўпчиликнинг хабари йўқ - уйда Мира деб чақиришади, ташқаридагилар учун Формигаман», - дейди футболчи.\nФормига аёллар футболида касбдошлари ҳуқуқларини фаол ҳимоя қилади, ҳурмат-эътибор, иш ҳақи ва бошқа долзарб масалаларнинг ижобий ечим топиши учун курашади. «Бизни тан олишлари, аёл футболчиларга яхши шароитлар яратилиши учун кураша-кураша чарчадим. Чунки ҳеч қандай ўзгаришларга гувоҳ бўлмадим», - деганди футболчи. Бироқ шунга қарамасдан, «Чумоли» ЖЧ-2019 турнирида майдонга тушди: «Жамоамиз менсиз ўйнашини тасаввур қила олмадим. Мени фақат рекордчи сифатида эслаб қолишларини истамайман. Аёллар футболининг равнақига муносиб улуш қўшишни ўз бурчим деб биламан».\nФормига Бразилия терма жамоаси либосида 189 марта майдонга тушди. Бу борада жаҳон рекордини ўрнатишнинг иложи йўқ - америкалик Кристин Лилли 352та учрашувда иштирок этган. Аммо ўз юртида ўйинлар сони бўйича «Чумоли»га ета оладиган футболчи йўқ. Чунончи, эркаклар терма жамоаси етакчиси Кафу ҳисобида 142та учрашув бор.\nХўш, Формига учун армон бўлиб қолиши мумкин бўлган орзулар ҳам борми? Ҳа, бор. Футболчи терма жамоа миқёсида шоҳсупага кўтарила олмади. Олимпиадаларда 2та кумуш, жаҳон чемпионатларида кумуш ва бронза медалларига сазовор бўлди. Балки шоҳсупа Олимпиада-2020да забт этилар?\n«Узоқ фаолиятнинг сабаби? Шунчаки, мен жуда кўп дам оламан. Даставвал, бундай режалардан йироқ эдим. Лекин футболга бўлган иштиёқим шунчалик кучлики, ўзимни тўхтатишга куч топа олмаяпман. Тўсиқларни енгиб ўтиш истаги мен учун илҳом манбаига айланган», - деди Формига ФИФА расмий сайтига берган интервьюсида.\nЖамоадошларига нисбатан ёш борасидаги тафовут эса уни мутлақо ташвишлантирмайди: «Жамоа - оиладек гап. Кимгадир яқин дўстман, кимгадир меҳрибон она!».


ШАҲАРЛИК ХОЛАЖОНИМ — Bekobod Ovozi\nМана, ниҳоят куни билан излаган дарвозамниям топдим! Бир дарвозадаги рақаму, бир манзил ёзилган қоғозга кўз ташлаганча, темир дарвозани даранглатган пайтим, ичкаридан шиппакнинг шалоплаши эшитилди:\n-Қанақа қишлоқи у, звонок турганда даранглатган!\nШундагина дарвозанинг бир тарафидаги тугмага кўзим тушиб, роса ўсал бўлдим: қишлоқилигим қурсин!\n-Оббо, Акмалжон-эй, келиб роса яхши қилибсан!- Тошкентлик холажоним менинг кимлигимни билгач, уйга киритиб, олча шарбати тутди.-Бу Тўпанисогаям ҳайронман, Тошкентда мендай холажонинг турганда, сени ётоқхонада яшатганини қара! Қайси куни иппадромда учратиб қолмасам, юрардинг ётоқхонада тараканга таланиб! Кўришмаганимизгаям нақ ўттиз йи л бўлди-да, ўзиям. Ўша туриши, чиллаширдай, олтита болани боқишни ўзи бўлмайди-да! Мана биз битта туғдик! Уям домга чиқиб кетди! Поччанг бултур қазо қилиб, ҳайҳотдек ҳовлида бир ўзим қолдим. Курсдошим сени ўқишга киритгани, бир йи лдан бери ётоқхонада яш ашингни айтганида ётқизиб ургим келди! Мендай дугонаси турганда ётоқхонага бало борми! Энди мана шетта иккаламиз она-бола бўлиб яшоврамиз!\nТошкентлик холажоним айтганидек, она-бола бўлиб яш аш учун ётоқхонадан у –бу\nНарсаларимни ҳовлига олиб келдим. Эр талаб дарсга кетаётганимда холажоним қўлимга хўжалик тўрвасини тутқаздилар:\n-Дарсдан қайтишингда ярим килоча қўй гўшти-ю, икки юз граммча думба олиб келгин. Битта қулинг ўргилсин манти қилиб бераман! Бир-икки кило савзи-пиёзлардан ҳам ола кел, уйда қолмапти!\nДарсдан қайтишда холажоним айтганларидай бозор ораладим. Масаллиқларнинг пули сумканинг ичида бўлса керак деган хаёлда, очиб кўрсам ҳеч вақо йўқ экан. Майли, эс ларидан чиққан бўлса керак, деганча ёнимдан харжлаб тура қолдим.\nХолажоним рўзғор халтасини қўлимдан оларкан, елкамга қоқиб қўйдилар:\n-Баракалла! Энди пича мизғиб ола қол! Ўқиш оғир нарса! Бизларам ўқиганмиз-биламиз!\nХолажоним рост айтган эканлар, думбаю қўй гўштидан бўлган мантининг мазаси, агар уни менинг тошкентлик холажоним қилган бўлса, узоқ пайтгача оғзингдан кетмаскан!\nТонгда холажоним кечкидан ортиб қолган мантини нонуштага иситиб бераркан, бошларимдан силадилар:\n-Ана дарров рангингга қон югуриб қолди! Ўқиш оғир нарса, кучли-кучли таомлардан еб туришинг керак! Бугунга гўшт-ёғни кечагидай олгину, бир кило девзира, зира-пиралардан ола келсанг, шунақа ош ясайман-ки, ҳар битта гуруч таракандай ўзи оғзинга ўрмалаб кириб кетади! Тур, болажоним, ўқишингдан қолма!\nХолажонимни гапини ерда қолдирмаслик учун унинг рўзғор халтасини жилдимга тиққач, дарсдан сўнг яна бозор оралашга тушдим. Масаллиқлар пулини холажоним халтага солишни бу гал ҳам э сидан чиқариб қўйганлиги учун, курсдошимдан қарз олишга тўғри келди. Аммо, ошга гап йўқ эди! Холажоним муаллималикккамас, асли ошпазликка ўқигандай ҳар куни турли хил таомлар пишириб берар, мен эса тобора қарзга ботар, тезроқ таътил бошланиб, уйга бориб, ота-онамга билдирмай, тоғаю амакиларимдан чўнтак пули ундириб келишни истардим.\nКутилган қишки таътил етиб келиб, мени уйга кузатиб қўяётган холажоним кўзларига ёш олди:\n-Кўп ҳаялламагин, боламдай бўлиб қолдинг! Энди қайтгунингча нима қиламан-а?! Кимга овқат пишираман! Бир ўзим нон-чойга қаноат қила тураман-да! Ўшақларда туршак-ёнғоқлар арзон! Беш-ўн килодан ола кел! Сояки майиз, бодомларданам обкел, миянгга фойдаси катта! Борганингда дугонама қўйам сўйдирса керак! Жизларидан чалароқ қовуртириб, банкага бостиргин! Айтгандай, силар тарафда қазини яхши қилишади! Беш-олтитагинасини чемоданинга ташлаб кел! Қишлоқни сарёғини айтиб ўтирмадим, шундоғам онанг берворса керак! Кел, пешонангдан яна битта ўпай, болажоним!\nХуллас, менинг бу галги уйга кириб боришимдан онамнинг боши осмонга етгани кшриниб турарди. Холажоним айтганларича оёғимнинг тагига қўй сўйишмаган бўлсалар-да, рангим тиниқлашиб, озгина қоринча қўйган жигаргўшаларининг формасини сақлаб қолиш учун топганларини оғзимга тиқ иш ди. Бунинг устига бир кун у тоғам, бир кун бу тоғам, бир кундан холаю аммаларим меҳмонга чақиришиб, баҳо қўйдиришда домлаларга қанчадан-қанча пул сарфлаётганимни эшитишиб, беайб домлаларимнинг гўрига ғишт қалаганча, кузатаётганларида баҳо қўйдирасан, дея чўнтагимга тўрт-беш сўм тиқиштиришарди.\nМени иккинчи ярим й илликка кузатишаётганда, худди армияга кетаётган йи гитга ўхшаб, елкамда ёнғоғу-майиз, қазию-қарта, жиззали патирлар солинган халтани осиб олгандим. Тошкентга етиб келгач, Холажоним хўржин-халталарни елкамдан оларкан, мени хаж зиёратидан қайтган кимсадек юз-кўзларимдан силаб ўпишга тўшдилар:\n-Бўйларингга жонимнг қоқай! Бир ҳафта нақ бир й илдай чўзилди-я! Ишонсанг, томоғимдан ҳеч нарса ўтмаса! Ёлғизлик ёмон бўларкан! Ҳозир ошга унайман, сен мўрчага туш!\nХолажоним билан уйдан келтирилган туршагу-майизларнинг рангини бир ҳафтадаёқ ўчириб ташладик. Хешларимдан ундирилган пулнинг ярми курсдошларимдан олинган қарзлару, бозордаги насяга олинган масаллиқларга тўлашга кетган бўлса, қолган қисмига холажоним пишириб берадиган чўчвараю, мантилар, хониму норинларнинг масаллиғига сарфладим. Аммо, ётиб еганга тоғ чидамас экан. Бир ойларпдан сўнг холажоним тутқазган рўзғор халтасини оларканман, пули ичидами-йўқлигини билмоқчидай очиб кўрдим. Холажоним бу қилиғимни тушунган бўлсалар-да, жилмайганча елкамга қоқиб, ўқишдан кечикмасликни тайинлаб, дарвозани ёпиб қолдилар.\nАммо, бу гал йўлни бозорга бурмай тўғри уйга қайтдим. Эр таси, индинига ҳам бозор оралаш эс имдан чиқадиган бўлди. Холажоним ҳам бўш қўл билан кириб келганимни кўргач, чимрилганча бир ўзи чой ичишга туша бошлади ва ҳафта охирида мен турган хонага бирорта талаба ўртоғимни ижарада туриш учун бошлаб келсам, икки-уч киши бўлсак, ўқишимиз янада яхши бўлишини уқтира бошладилар. Бу таклифга қарши мен ҳам ётоқхонақа қайтмасам, уни бировга бервормоқчиликларини айтганча, холажоним билан хайр-маъзур қилдим.\nМана бир ҳафтадирки, яна аввалги ётоқхонамдаман. Оч қорним-тинч қулоғим деганларидек, ҳозиргина газ плиткадаги қозонга арзонгина суякларни қайнатишга ташлаб қўйдиму, тошкентлик холажонимникида ўтган тўкин ҳаётимни эс лаганча, сўлак безларим ишга тушиб кетди. Ҳа, майли, бу кунларам ўтар-кетар! То суяк шўрва тайёр бўлгунча холажонимникимда ўтган кунларимни қоғозга тушириб, бир таҳририятга жўнатиб ҳам юбордим. Кейинги ҳафталарда, худо хоҳласа, чиқиб ҳам қолса керак…\nTUMAN ZAFAR SHAHARCHA\nHOKIMIYT BINOSI 3-QAVAT\n© 2019 Bekobod OVOZI


Энг йирик компаниялар бирлашган гуруҳ жаҳон автобозорини эгалламоқчи\n23:27 / 18.09.2017\nТаркибига Renault, Nissan ва Mitsubishi Motors автомобилсозлик компаниялари кирувчи янги автомобиль гуруҳи жорий йилда савдолар ҳажми бўйича энг йирик гуруҳ бўлди.\nАльянс янги ривожланиш режасини эълон қилди. Бу режа амалга оширилиши якунланишига гуруҳнинг автомобиллар савдоси йилига 14 млн донадан кўпроқни, умумий даромади эса 2016 йилга нисбатан 30 фоизга кўпроқни, яъни 240 млрд долларни ташкил қилади.\nАльянс 2022 йилгача умумий платформалари сонини 2 тадан 4 тагача оширмоқчи. Улардан бири 2020 йилгача чиқарилади ва бошидан энг замонавий технологиялар, жумладан ҳайдовчисиз бошқарувга мўлжалланади. Тахминан шу вақтда янги двигатель ишлаб чиқарилади.\n2020 йилда янги альянс аъзолари электр двигателлар ва батареяларнинг янги оиласини тақдим қилишади. 2022 йилга келиб эса альянснинг электромобиллар қатори 12 та моделни ўз ичига олади. Батареялар нархи 30 фоизга арзонлашади, электромобиллар юриш захираси эса 600 км дан ошади.\nДарвоқе, Nissan яқинда янги авлоддаги Leaf машинасини тақдим этди. Машина Японияда октябрдан сотила бошланади.\nRenault, Nissan ва Mitsubishi альянси дунёдаги энг йирик автомобиль ишлаб чиқарувчига айланди\n09:37 / 31.01.2018\nMitsubishi янги кроссоверни намойиш этди\n15:00 / 25.10.2017\nMitsubishi Россияда 90 мингга яқин ASX йўлтанламасларини чақириб олмоқда\n17:27 / 21.09.2017


24.10.2020 23:57 0 1636\nБугун 24 октябр куни Самарқанд шаҳридаги «Спитамен шох» кўчасида жойлашган консерва заводининг омборида ёнғин содир бўлган. Бу ҳақда ФВВ хабар берди.\nЁнғин ҳақида хабар соат 20:20да келиб тушган. ФВВ ҳудудий бошқармасининг 10 га яқин ёнғин-қутқарув гуруҳлари ҳодиса жойига етиб бориб, ёғоч материаллари ва бошқа буюмлар бўлган омборхонани ўчириш учун тахминан 50 дақиқа вақт сарфлашган.\nЁнғиннинг умумий майдони 650 кв. метр. Ёнғиндан тан жароҳати олганлар ва вафот этганлар йўқ.\nҲодиса бугун, 15:28


АЁЛЛАРГА БАҒИШЛАНГАН ЭНГ ШОВ-ШУВЛИ ШОУ ТАФСИЛОТЛАРИ - 18 Марта 2013 - SHERLAR.BIZ - ENG YANGI SHERLAR 2018 2019\nГлавная » 2013 » Mart » 18 » АЁЛЛАРГА БАҒИШЛАНГАН ЭНГ ШОВ-ШУВЛИ ШОУ ТАФСИЛОТЛАРИ\n3. Бошловчиликни Зайнаббегим Юнусова («Супер Келинчак» ва «Қопқон» шоулари муаллифи, бошловчиси) ва Акмал Мирзо («Ориат Доно» бошловчиси, актёр)га ишониб топширдик! Икки сўз устаси бор жойда нима бўлади? Микрофон талашиш…Йўқ-йўқ, ҳақиқий шоу бўлади!\n4. Тинчлик шарофати билан барака ёғилаётган юртимизнинг дастурхонлари нозу неъматга тўла: Ўзбегимнинг сомсасидан тортиб, Узоқ Шарқдагиларнинг севимли миллий таоми сушию роллгача! Ҳар бир столда баҳор даракчилари – нафис гуллар ва романтик кайфиятни зоҳир этувчи баланд шамлар!!!\n5. Шоуда ёш истеъдодларни ҳам оммага таништиришни лозим топдик. Озодбек Назарбековнинг шогирди Жасурбек Мавлонов ўзи ёзган қўшиқларни ижро этиб, томошабинлар диққатини тортган бўлса, «Аёл», «Топаман», «Абадий» каби қўшиқлар куйлаб, ҳар бирига клип суратга олдиришга улгурган Ҳизра Усмонова ҳаммани рақсга чорлади.\n6. Ўзига хос ижоди билан танилиб бораётган хонандалар Амира Алибекова ва Тамила ўзининг энг оммалашган тароналарини ижро этишди!\n7. Кеча давомида совринли ўйинлар аёлларни роса хурсанд қилди. Акмал Мирзонинг санъатга тегишли саволига тўғри жавоб берган аёлга “Мўъжиза медиа” томонидан уюштириладиган бир йиллик концертлар учун тўрт кишилик чипталардан иборат эксклюзив таклифнома тақдим этилган бўлса, тележурналист Насиба Мақсудованинг саволларига жавоб топганганларга “Modern art music” халқаро продюсерлик маркази раҳбари Феруза Мурадова томонидан махсус ясалган тилла узук ҳамда Франциядан олиб келтирилган ифорлар улашилди!\n8. Фонд Форум фаолияти билағонига Гулнора Каримованинг махсус совғаси – унинг “Ота” номли қўшиғи қаторида бир неча ўзбек ижодкорларининг оммабоп тароналари киритилган “Қалбимдаги ҳис-туйғу” альбоми совға қилинди!\n9. Ўзбекистон халқ артисти Маҳмуд Намозовнинг «Кўза»си янграганда, кўпчиликнинг юзига табассум югурди. Қизиқчига ҳожат қолмади. Ҳамма кулиб-кулиб, рақсга тушди!\n10. Ўзбекистон халқ артисти Озодбек Назарбековнинг савлати бор. У даврага кириб келганида, ресторан олқишга тўлди ва бундай эҳтиромга муносиб хонанда ўз мусиқий чиқиши билан интиқ соғинчни оқлади ҳам. Бир неча қўшиқларини жонли куйлаган Назарбеков тасодифий таклифга ўтди. Меҳмонлар орасида мафтункор раққоса Паризодани пайқаб, уни саҳнага таклиф этди.\n11. Паризода Озодбекнинг янги қўшиғига қўлида олов ёқиб рақсга тушганида ҳамма ҳайратдан оғзини ланг очишга ҳам улгурганди! Битта рақс билан кеча пик нуқтага кўтарилди. Кейинги тароналар ижроси пайтида даврадан миллиметр бўш жой топиш муаммо эди!\n12. Юлдузлар кети юлдузларга уланиб кетди. Назарбековнинг энг сара қўшиқлари гулдастасидан сўнг навбатни бетакрор Райҳон эгаллади. Кечага махсус яшил либосида кўкламнинг яшил ва кенг далаларини эслатиб келган хонанда энг сўнгги хитларини куйлади. Бироқ, у куйлаб бўлганига қадар, суратга тушувчилар навбати тугагани йўқ. Бу эса Райҳоннинг севимлилик даражаси ҳануз юқори эканлигидан далолат беради!\n13. 8-март муносабати билан ҳақиқий шов-шув «KOZTEX» компаниясидан бўлди. Шоу ҳамкори кечага ташриф буюрган 400 дан ортиқ аёлларга кайфиятни максимал даражага кўтаргувчи ифорлар жойланган совғаларни ҳадя этди. «Бу даргоҳдан ҳеч ким норизо кетмаслиги керак». Шундай бўлди ҳам.\n14. Ботир Қодиров ва Жасур Умировнинг ташрифи кутилмаган «сюрприз» бўлди! Қодировнинг барча хитлари аёлларни даврада узоқ ушлаган бўлса, Умировнинг «Жумагул»и қизларни даврада михлаб қўйди! Рақс бир он ҳам тинмади.\n15. Кечанинг Озодбек, Райҳондан кейинги учинчи махсус меҳмони – Муниса Ризаева. Бу хонанда айни пайтда концерт ва тўйларнинг энг файзли юлдузига айлангани исбот талаб этилмайдиган фактга айланган. «Шов-шувли шоу» ҳақиқий шоу даражасига кўтарилди. «Аҳа-ўҳў»дан «Секин-аста»гача куйланди. Жуда файзли чиқиш. Лол!\n16. Кечанинг бошидан охирига қадар дўст бўлиб ёнимизда турган, пойтахтнинг энг «сертўй» хонандаси, ажойиб репертуари билан давраларни қайнатувчи Алишер Рўзиметовга алоҳида миннатдорчилик билдирамиз.\nҚўлдан келганича ҳаракат қилдик. Муҳими, 365 куннинг бир кунида аёллар учун боримизни поёндоз қилсак ҳам камлик қилади. Қани имкони бўлса, 365 кунни ҳам улар учун байрам сифатида бахш этсак…\nКатегория: Qiziqarli malumotlar | Просмотров: 1116 | | Рейтинг: 5.0/7


Қийин вазиятда қолган инсонни тинчлантириш учун унга хавотир олмасликни маслаҳат беришнинг ўзигина етарли эмас. Акс ҳолда, у инсонда тезроқ қутулишни истаётгандек тасаввур уйғотишингиз мумкин. "Лайфхакер" инсонларни қўллаб-қувватлаш истагида бўлганлар учун қуйидаги уч иборани тавсия этади.\n1. «Сенга қандай ёрдам керак?»\nРеал ёрдам ҳар қандай тинчлантирувчи сўзлардан яхшироқдир. Инсоннинг қийин вазиятга тушганини кўрдингизми, унга ёрдам беришга ҳаракат қилинг.\nҲа, шундай ҳолатлар ҳам бўладики, ҳеч нима қила олмай қоласиз. Бироқ у инсон сизнинг ҳақиқатан ҳам ёрдам қўлини чўзишга тайёр эканингизни кўради. Шу тариқа сиз келгусида ҳам сизга ишониш мумкинлигини намойиш этасиз.\nҲатто бировга ёрдам бера олмасангиз ҳам, у кимдир қўллаб-қувватлаётганини кўриб, ўзини бироз яхши ҳис қила бошлайди.\n2. «Ҳозир нималарни ҳис қилаётганингни тушуниб турибман»\nБирор нима сабаб қаттиқ қайғуда қолган дамларингизни ёдга олинг. Ҳойнаҳой, ўша пайт ўзингизни ёлғизланган ҳис қилган бўлсангиз керак.\nҚандайдир ёқимсиз воқеа рўй берса, "фақат мен шундай вазиятга тушишим мумкин", деб ўйлашга мойилмиз. Аслида эса бундай эмас.\nАгар ўзингиз ҳам шунга ўхшаш вазиятга тушган бўлсангиз, ўз тажрибангиз билан бўлишинг. У сизга ишониб, ўзини яхшироқ ҳис қила бошлайди. Мураккаб вазиятдан қандай чиқишга муваффақ бўлганингиз борасида маслаҳатларингизни аяманг, токи у сизнинг мисолингизда муаммонинг ечими бор эканини ҳис қилсин.\n3. «Бу чиндан ҳам даҳшат»\nҲаракатларингиз ва истакларингизга қарамай, сиз ҳаммага ҳам ёрдам бера олмайсиз. Шундай бўлса-да, у инсоннинг сизга кўнглидагини тўкиб солиши учун имкон берган бўласиз. Зарур пайтда шунчаки сизни тинглаб, дардингизни ҳис қила олувчи инсоннинг борлигини билиш енгиллик беради.\nНа саъй-ҳаракат ва на маслаҳат билан ёрдам бера олмайсизми? Шунчаки инсоннинг муаммосини тан олиб, унга ҳамдард бўлишга ҳаракат қилинг.\nШу тариқа сизнинг олдингизда ҳис-туйғуларни очиқ намоён қилиш ва хавотирлар билан бўлиш мумкинлигига ишора қилинг.\n14:31 / 03.05.2021\nЎзбекистон Қирғизистонга гуманитар ёрдамнинг учинчи партиясини етказиб берди\n08:36 / 15.05.2020\nСирдарёга ёрдам сифатида юборилган буюмларнинг ҳолати тасвирланган фотосурат бўйича изоҳ берилди


Фарғонада 2017 йилда инвестиция дастурига мувофиқ 138 та лойиҳа амалга оширилди - UzTV New York, Inc.\n12/15/2017 | Filed under: BUSINESS,UZ TV NEWS | Posted by: admin\nЮрт гавҳари ва марвариди бўлган Фарғона вилояти ўзининг ер ости ва ер усти бойликлари, ривожланган саноат ва комммуникация тармоқлари, кўп тармоқли қишлоқ хўжалиги билан мамлакатимиз тараққиётида алоҳида ўрин тутади. Фарғона да кейинги йилларда бундай кенг кўламли ривожланиш ва тараққиёт одимлари бардавом бўлишида инвестиция сиёсати муҳим рол ўйнамоқда.\nВилоятда барча инвестициялар биринчи навбатда саноат ишлаб чиқариш тармоқларини ривожлантириш, янги технологиялар билан жиҳозлаш, маҳсулотлар сифатини кескин ошириш ҳамда тайёр маҳсулотларни хорижга экспорт қилишга йўналтирилган.\nПрезидент Мирзиёевнинг 2016 йил 23 декабрдаги “Ўзбекистон Республикасининг 2017 йил Инвестиция дастури тўғрисида”ги қарорига асосан вилоят бўйича 14 та йирик корхоналарга жами 150,8 млрд. сўм, тўғридан тўғри хорижий инвестициялар ўзлаштирилиши белгиланган. Бундан кўриниб турибдики жорий йилда ўзлаштириладиган инвестиция миқдори ўтган йилга нисбатан 101,6 фоизга, лойиҳаларни амалга оширилиши натижасида яратиладиган иш ўринлари эса 126,7 фоизга ошган.\nВилоят ҳокимининг 2016 йил 30 декабрдаги қарорига кўра 2017 йилга ҳудудий инвестиция дастурига киритилган лойиҳалар сони 138 та бўлиб, ушбу лойиҳаларнинг амалга оширилиши натижасида 358,1 млрд. сўм миқдорида инвестициялар ўзлаштирилиши ва 4326 та янги иш ўринлари яратилиши белгиланган.\n2017 йилнинг 1 июл кунига қадар 139,9 млрд. сўм миқдорида инвестициялар ўзлаштирилган. Натижада биринчи ярим йиллик якуни билан вилоятимизда 43 та лойиҳалар фойдаланишга топширилиб, 892 та иш ўринлари яратилди.\nМамлакатимизни 2017-2021 йилларда ривожлантиришга мўлжалланган Ҳаракатлар стратегияси ижросини таъминлаш учун жорий йил дастурида вилоятда инвестицион муҳитни янада барқарорлаштириш режалари белгилаб олинган эди. Ўз навбатида жорий йилда вилоятда халқаро молия институтлари иштирокидаги 54 та лойиҳаларни амалга ошириш кўзда тутилиб, қиймати 42,6 млн. долларлик кредит маблағлари ўзлаштирилмоқда.\nБу борада минерал хом ашё ресурсларини чуқур қайта ишлаш бўйича инвестиция лойиҳаларини амалга оширишни кўзда тутувчи тармоқ дастурлари ишлаб чиқилган бўлиб, 2017 йилда 33,1 млн.долларлик 35 та ишлаб чиқариш қувватларини фойдаланишга топшириш бўйича изчил саъй-ҳаракатлар олиб бориляпти. Қиймати 6,0 млн. долларга тенг 10 та лойиҳа мева-сабзавот ва гўшт-сут маҳсулотларини қайта ишлаш, 6,8 млн.долларлик 21 та лойиҳалар тайёр чарм-пойабзал, тайёр тўқимачилик ва тикув-трикотаж маҳсулотлари ишлаб чиқариш учун эса умумий қиймати 20,3 млн. долларга тенг 4 та лойиҳалар ўзлаштирилади. Бу йил якунида вилоятимизда 20 дан ортиқ янги турдаги рақобатбардош тайёр маҳсулотлар ишлаб чиқаришга жорий этилишига хизмат қилади.\nНатижада келгуси 5 йилда вилоятда саноат маҳсулотлари ишлаб чиқариш 1,5 бараварга, унинг ялпи ички маҳсулотдаги улуши – 19,1 фоиздан 21,0 фоизга, қайта ишловчи тармоқларнинг саноатдаги улуши – 27,8 фоиздан 40 фоизга ўсиши таъминланади.\nПрезидент Мирзиёевнинг Фарғона вилоятига ташрифи чоғида қишлоқ хўжалиги тармоқлари билан боғлиқ бир қатор истиқболли лойиҳалар тақдимоти ўтказилди. Узумчиликка асосланган “Миндонобод агросаноат” агрофирмаси, Қувада анорчиликни ривожлантириш бўйича лойиҳалар истиқболли деб қабул қилинди.\nТашриф жараёнида ТИФ “Миллий банк” томонидан вилоятда қишлоқ хўжалиги маҳсулотлари етиштириш ва қайта ишлаш бўйича амалга оширилаётган лойиҳалар тақдимоти ўтказилди. Бу йўналишда 2017-2018 йилларда қиймати 64,4 миллион доллар бўлган кўплаб лойиҳалар амалга оширилади. Улардан 10 таси Хитой давлат тараққиёт банки, Осиё тараққиёт банки, Ўзбекистон тикланиш ва тараққиёт жамғармаси билан ҳамкорликда молиялаштирилган. Бу лойиҳаларни амалга оширилиши натижасида яқин икки йил ичида 68 минг тоннадан зиёд мева-сабзавот қайта ишланиб,\n25,7 миллион долларлик маҳсулот экспорт қилинишига эришилади.\nИнвестициялар бўйича истиқболли режалар ва амалга оширилган амалий ишлар вилоятда йилдан-йилга қулай инвестицион муҳит яхшиланиб бораётганлиги, тармоқларда муқим янги иш ўринлари яратилаётганлиги ва сифатли маҳсулотлар экспорти ҳажми ортиб бораётганлигидан яққол далолат беради.


Социология кафедраси-ЎзМУ - Ўзбекистон миллий университети\n1989 йилнинг майида Ўзбекистон Республикаси Олий ва ўрта махсус таълим вазирлиги буйруғи асосида Тошкент Давлат университетининг Илмий Кенгаши қарорига кўра университетнинг Фалсафа-иқтисод факультетида “Социология” бўлими ва кафедраси очилди. Буйруққа мос равишда шу йили кафедра қошида “Социологик тадқиқотлар лабораторияси” ташкил этилди. Бугунги кунда кафедранинг илмий-методик ва ўқув-амалий фаолиятини социология фанлари номзоди, профессор К.Каланов бошқариб келмоқда.\nКафедрада тўрт нафар фан доктори, тўрт нафар профессор, тўртта фан номзодлари, битта социология фанлари бўйича (PhD), бешта доцент, учта катта ўқитувчи, учта ўқитувчи, олтита таянч докторант, битта (DSc) докторантлар ва 12 та мустақил тадқиқотчилар фаолият кўрсатмоқда. Ўқитувчиларнинг ўртача илмий салоҳияти 71% ни, уларнинг ўртача ёши эса 45 ёшни ташкил этади.\nКафедра: 5210100 – Социология бакалавриат таълим йўналиши (кундузги ва сиртқи таълим) бўйича, 5А520100 – Социология (йўналишлар бўйича), 5А210102 – Ижтимоий тизим ва жараёнларнинг ахборот ва психологик хавфсизлиги ва 5А210101 – Социология (Оммавий коммуникациялар социологияси) магистратура мутахассисликлари бўйича кадрлар тайёрлайди. Бундан ташқари, кафедрада 22.00.01 – Социология назарияси, методологияси ва тарихи. Социологик тадқиқот усуллари; 22.00.02 – Ижтимоий тузилиш, ижтимоий институтлар ва ижтимоий турмуш тарзи; 22.00.03 – Ижтимоий онг ва ижтимоий жараёнлар ихтисосликлари бўйича PhD ва (DSc) йўналишларида мустақил ва таянч тадқиқотчилар тайёрланади.\nДавлат таълим стандартларидан келиб чиққан ҳолда кафедрада жами 47 та умумкасбий ва ихтисослик фанлари: социология, умумий социология, социология тарихи, ижтимоий антропология, ёшлар социологияси, меҳнат социологияси, иқтисодий социология, ижтимоий статистика, социологик тадқиқотларнинг методологияси, методикаси ва техникаси, ташкилот ва бошқарув социологияси, вақт менежменти, ижтимоий статистика, махсус фанларни ўқитиш методикаси, социологик маълумотларни қайта ишлаш ва таҳлил қилиш усуллари, ижтимоий сиёсат, фан ва таълим социологияси, шаҳар ва қишлоқ социологияси, дин социологияси, оила ва гендер социологияси, социал бошқарув, жамоатчилик фикри социологияси, ҳуқуқ социологияси, тиббиёт социологияси, ҳарбий социология, социал геронтология ва бошқа фанлар ўқитилади.\nСоциология кафедрасининг профессор-ўқитувчилари “Фуқаролик жамияти шаклланиши шароитида социал ҳодиса ва жараёнларни тадқиқ этиш” мавзуси бўйича илмий-тадқиқот ишларини олиб боришади. Бундан ташқари, кафедра профессор-ўқитувчиларининг ҳар бири ўзининг илмий мавзуси бўйича тадқиқот ишлари билан машғул. Кафедрада “Социологик тадқиқотлар ўқув лабораторияси” фаолият юритмоқда.\n2014 йилдан бошлаб кафедра “Социология ва ижтимоий ишнинг долзарб масалалари” га бағишлаб доимий ва тизимли равишда илмий конференция ва давра суҳбатлари ўтказиб келмоқда. Бугунги кунда кафедра базасида “Ўзбекистон социологияси: ҳолати, муаммолари ва устувор вазифалари” мавзусида назарий-методологик семинар мавжуд. Кафедра профессор-ўқитувчиларининг ташаббуси ва илмий фаоллиги туфайли Ўзбекистон Республикаси ОАК рўйхатига кирган “ТАДҚИҚОТ УЗ” электрон журнали 2019 йилдан бери фаолият юритмоқда.


"Тоғ чиндан ҳам ўша ерда бўлганми" китоби, Ван Со Пак\nРоманлар, ҳикоялар, Биография, Мемуарлар, эссе\nУруш инсон бошига бемисл кулфатлар, қайғу-алам солади. У одамни жисмонан мавҳ этишдан аввал унинг руҳига, маънавиятига тажовуз этади. Қалбларни қотириб, юраклардан эзгу туйғуларни сиқиб чиқаришга ҳаракат қилади. Бундай қабоҳатлар ичидан ўзлигини, ўз қалбини асраб қола олган кишигина инсон деган муаззам номга лойиқдир. Жонубий Кореялик машҳур адиба Пак Ван Со қаламига мансуб “Тоғ чиндан ҳам ўша ерда бўлганми” номли романда худди шундай чуқур фалсафий ғоялар илгари сурилади. Ўқувчи қалбида эзгуликка, ёруғ келажакка ишонч, урушга, ёвузликка нисбатан нафрат уйғотади.\nОрзуим, қайта орзу қилмасликдир..................................................5\nИмжин дарёсидан ўтманг...............................................................32\nАқлдан озган магнолия...................................................................67\nБаъзан овсарлар ҳам қаттиқ ғазабланади......................................91\nАвжи ёз пайтидаги ўлим...............................................................126\nЭшик ташқарисидаги эркаклар....................................................201\nТог чиндан хам уша ерда булганми


Стоматологларнинг халқаро анжумани\nЯнгиланган: 08 Май 2017\nСтоматологларнинг халқаро анжумани Пойтахтимизда стоматологлар халқаро анжумани бўлиб ўтди.\nЎзбекистон Соғлиқни сақлаш вазирлиги, Тошкент давлат стоматология институти, Ўзбекистон стоматологлар уюшмаси ҳамкорлигида ташкил этилган тадбирда мамлакатимиз олимлари, шифокорлар, талабалар билан бир қаторда АҚШ, Россия, Хитой, Германия, Жанубий Корея, Франция, Италия, Нидерландия, Литва, Польша, Қозоғистон, Қирғизистон каби давлатларнинг илм-фан муассасалари етакчи мутахассислари иштирок этди.\nЎзбекистон соғлиқни сақлаш вазирининг ўринбосари А.Ҳожибоев, Тошкент давлат стоматология институти ректори Ж.Ризаев ва бошқалар соғлиқни сақлаш тизимини тубдан ислоҳ этиш, халқимизга кўрсатилаётган тиббий ёрдамни такомиллаштириш бугунги кунда жамиятимизда олиб борилаётган ислоҳотларнинг муҳим йўналишига айланганини таъкидлади.\nПрезидентимиз Шавкат Мирзиёев томонидан ишлаб чиқилган 2017-2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегиясида ҳамда «Халқ билан мулоқот ва инсон манфаатлари йили» Давлат дастурида бу борада амалга оширилиши лозим бўлган муҳим вазифалар белгилаб берилган.\nДавлатимиз раҳбарининг тиббиёт ходимлари билан учрашувларида, видеоселектор мажлисларида соғлиқни сақлаш тизимидаги муаммолар таҳлил этилиб, соҳадаги ишларни янги босқичга кўтариш борасида тегишли кўрсатма ва топшириқлар берилди.\nСоғлиқни сақлаш тизимидаги вазифаларнинг самарали ечимини топиш, тиббиётда сифат ва самарадорликни ошириш мақсадида бир қатор ҳужжатлар қабул қилинди, дастур ва лойиҳалар ишлаб чиқилди. Бирламчи тиббий-профилактика ва патронаж хизматини яхшилаш, шошилинч ҳамда ихтисослаштирилган тиббий ёрдамни замонавийлаштириш, хусусий тиббиётни ривожлантиришга доир ишлар янги босқичга кўтарилмоқда.\n– Тиббиёт тизимида олиб борилаётган ислоҳотлар жараёнида стоматология хизматини ривожлантиришга ҳам алоҳида эътибор қаратилмоқда, – дейди Ўзбекистон стоматологлар уюшмаси раиси Адҳам Ҳасанов. – Бугунги кунда мамлакатимизда мингдан ортиқ давлат ва нодавлат стоматология клиникалари аҳолига хизмат кўрсатмоқда. Уларда беш ярим мингга яқин малакали шифокор фаолият юритаётир. Тиббиёт соҳаси, хусусан, нодавлат тиббиёт муассасаларига давлатимиз томонидан берилаётган солиқ ва молиявий имтиёзлар, четдан янги тиббий технологияларни олиб киришда яратилаётган қулайликлар соҳа ривожида муҳим омил бўлмоқда. Натижада диагностика ва даволаш ишларини такомиллаштириш, тиш, милк ва юз-жағ касалликларини самарали даволашга эришилмоқда.\nАҳолига бу йўналишда хизмат кўрсатиш сифатини оширишда тиббий таълим тизимини такомиллаштириш муҳим аҳамиятга эга. Тошкент давлат стоматология институти бу борада етакчи таълим муассасасидир. Ҳозирги кунда ушбу институтда бир минг бир юз йигит-қиз бакалавр босқичида таълим олмоқда. Таълимнинг беш йўналишида магистратура ва тўққиз йўналишда клиник ординатура жорий этилган.\nОлий таълим муассасаси малакали кадрлар тайёрлаш, жаҳон илм-фанининг илғор тажрибаларини амалиётга жорий этиш мақсадида мамлакатимиздаги етакчи таълим, илм-фан ва тиббиёт муассасалари билан бир қаторда жаҳоннинг ўнга яқин давлатидаги таълим ва тиббиёт муассасалари билан ҳамкорлик қилмоқда.\nХалқаро анжуманда мамлакатимиз тиббиёти ва таълим тизими ҳамда илм-фанимизнинг бу борадаги салоҳияти кенг намойиш этилди.\nМазкур тадбирда Халқаро стоматологлар ассоциацияси вакилларидан иборат нуфузли делегациянинг қатнашгани тиббий таълим ва соғлиқни сақлаш тизимидаги янгиликларни тарғиб қилиш, замонавий технологияларни кенг оммалаштириш, кадрлар тайёрлашда халқаро ҳамкорликни ривожлантиришда муҳим қадам бўлди.\n– Анжуманга юқори савияда тайёргарлик кўрилган, – дейди Халқаро стоматологлар федерацияси собиқ президенти Тин Чун Вонг (Хитой). – Дунёнинг кўплаб етакчи олимлари ва экспертларини бир даврага жамлаган ушбу тадбир стоматологиянинг ютуқларини тарғиб этиш баробарида олдимизда турган муҳим вазифаларни муҳокама қилиш имконини берди. Мен анжуманда стоматология ва умумий саломатлик ўртасидаги боғлиқлик мавзуида маъруза қилдим. Ҳозирги кунда илм-фан бу борада қатор муҳим натижаларга эришгани инсон саломатлигида муҳим омил бўлмоқда.\n– Бугунги кунда стоматологиянинг барча соҳалари жадал ривожланмоқда, – дейди «Dentsply sirona» компаниясининг вице-президенти Жорж Вогел (Австрия). – Хусусан, ортодонтияга Cad/Cam технологияларининг кириб келиши бемор учун ҳам, шифокор учун ҳам катта қулайлик яратмоқда. 3D технологияси асосида ишлайдиган бу замонавий технологиялар юз-жағ касалликларига аниқ ташхис қўйиш, самарали даволаш, инсонга соғлом табассум ҳадя этиш имкониятини кенгайтирмоқда. Ўзбекистон тиббиётида бундай илғор технологиялардан фойдаланиш борасида имкониятлар етарли. Шифокорларнинг билим ва тажрибаси халқаро андозаларга тўлиқ жавоб беради. Талабаларнинг билимга чанқоқлиги, ҳаракатчанлиги кишида ҳавас уйғотади. Ўзбекистон ёшлари янги технологияларни мукаммал эгаллаб, жаҳон тиббиёти ривожига ўз улушини қўшади.\nАнжуманда стоматология соҳасида қўлланилаётган замонавий асбоб-ускуналар кўргазмаси намойиш этилди. Пародонтология, ортодонтия, тиш имплантологияси ва бошқа соҳалар бўйича маҳорат дарслари ташкил этилди. Ёш олимлар анжумани ўтказилди.\nБаҳор Хидирова, Ёлқин Шамсиддинов (сурат), ЎзА


Шу муносабат билан уюштирилган тантанали тадбирда вилоят ҳокимлиги, Давлат хавфсизлик хизмати вилоят бошқармаси, ДХХ Чегара қўшинлари бошқармаси масъуллари ҳамда бошқа давлат ва жамоат ташкилотлари вакиллари, Қуролли Кучлар фахрийлари, ҳарбий хизматчилар ва уларнинг оила аъзолари, ўқувчи ёшлар иштирок этди.\nТантанали тадбирда сўзга чиққанлар томонидан таъкидланганидек, Ўзбекистон Республикаси Президентининг 2017 йил 24 январдаги тегишли қарорига асосан Давлат хавфсизлик хизмати Чегара қўшинлари бошқармаси тасарруфида янги ҳарбий қисм ташкил этилган эди. Эндиликда алоҳида жанговар вазифаларни бажариш, сарҳадларимиз дахлсизлигини янада мустаҳкамлашда муҳим аҳамиятга эга бўлган ушбу ҳарбий қисмнинг тўлақонли фаолияти учун маъмурий бино ва бошқа зарур объектлар, ҳарбий хизматчилар учун 48 хонадонли хизмат уйини ўз ичига олган ҳарбий шаҳарча янгидан қуриб битказилди.\nТадбирда қурилиш ишларида фаоллик кўрсатган мутахассислар, ходимлар тақдирланди. Шундан сўнг барча шарт-шароитларга эга хизмат уйлари ўз эгаларига топширилди.\n- Уч нафар фарзандим бор, - дейди кичик сержант Файзулло Очилдиев. - Бугун 2 хонали, кенг ва ёруғ хонадонга эга бўлдик. Бу ерда бир оила тўкис яшаши учун барча шарт-шароитлар муҳайё. Албатта, ҳарбий хизматчининг оиласи тинч, фарзандларидан кўнгли хотиржам бўлсагина бор диққат-эътиборини хизматига қарата олади. Давлатимиз томонидан шуни ўйлаб биз ҳарбийларга яратиб берилаётган шарт-шароитлардан жуда мамнунмиз.\nШу куни тадбир иштирокчилари ҳарбий шаҳарчада яратилган шарт-шароитлар билан танишишди, ҳарбий техникалар кўргазмаси намойиш этилди.


“Ўзбекистон иқлими кескин қуруқлашиб бормоқда” — гидрометеоролог\n22:11 / 10.11.2021\nКузда ёмғир, қишда эса қор ёғиши сезиларли даражада камайди. Ёз ойларида аномал иссиқ ҳарорат кузатилмоқда, йил давомида Ўзбекистон ҳудудига кириб келадиган совуқ ҳаво оқими 2 баробаргача қисқарди. Буларнинг барчаси глобал иқлим ўзгаришлари билан боғлиқ, дейди гидрометеролог Эркин Абдулаҳатов.\n10 ноябр ҳолатига ҳавода мавжуд майда дисперс чанг заррачалари ўрганилганда, улар соғлом инсон саломатлигига жиддий таъсир кўрсатмаслиги аниқланди. Чунки айни пайтда Тошкент ҳавосидаги чанг миқдори бир метр куб ҳаво таркибида 160 микрограм(мкг)дан кам. Яъни 90-100 мкг/м³. Бу юқори хавфни англатмайди.\nҲавода майда дисперс заррачалари икки хил катталикда бўлади. 2,5 ва 10 микрондан кичик чанг заррачалари. Масалан, бир метр куб ҳаво таркибида 30 мкг/м³ миқдордаги 2,5 микрон заррачалар гигиеник меъёр ҳисобланади. 2,5 микрон заррача соч толасидан 40 баробар майда заррачадир. Улар ниқоб ёки бошқа халқона ҳимоя воситалардан (дока ёки бошқа матолар) ҳам киради ва ўпкага бора олади. Шунинг учун аллергик бронхит, ўпка билан боғлиқ касаллиги бор беморлар ҳозирги ҳаводан нафас олса, чанг зарралари касаллик қўзғатувчи таъсир кўрсатиши мумкин”, дейди мутахассис.\nЭркин Абдулаҳатовнинг айтишича, ўрганишлар охирги 10 йил ичида Ўзбекистон иқлимида кескин ўзгаришлар кузатилаётганини кўрсатмоқда. Мамлакатда авваллари йил давомида ўртача ҳисобда 80 кун совуқ ҳаво оқимлари кириб келган бўлса, ҳозир бу кўрсатгич тенг икки баробарга камайиб, ўртача ҳисобда 35-40 кунга камайди.\nЁз ойларида ҳавони бироз мўътадиллаштирадиган совуқ оқимлар охирги йиллар республикага умуман кириб келмаяпти. Бу ҳаво ва тупроқда қуруқлашишни кучайтиради. Бу дунёда бўлаётган иқлим ўзгариши минтақамизга жиддий таъсир қилаётганини англатади.\nЧанг бўрони 3 хил кўринишда намоён бўлади: маҳаллий, минтақавий ва глобал.\nМаълумотларга қараганда, глобал чанг бўронлари 8 километргача баландликка кўтарилади.\nУшбу мавсум Тошкент шаҳрида 29 май куни кузатилган ноодатий чанг қум бўрони маҳаллий хусусиятга эга ва у ҳудуднинг ўзидаги тупроқ, чанг қум заррачаларини ҳавога кўтариб, ҳавони бир муддат хиралаштиради. Ҳавода чанг заррачаларини рухсат этилган меъёрдан бироз кўтарилишига олиб келади.\nПойтахт ва бошқа шаҳарларда 4-8 ноябр куни кузатилган чанг бўрони эса минтақавий харектерга эга эди.


26 ўйин футболчиларнинг ўсиши учун етарлими? / CHAMPIONAT.asia\n21:22Германия. Олтита гол киритилган ўйинда "Бавария" ғалаба қозонди 11 21:10"Роналду тарихдаги энг зўри эмас" 41 21:00АПЛ. "Саутгемптон" - "Тоттенхэм". LIVE ҳисоб 3 20:54"Насаф" тожикистонлик футболчининг дубли туфайли Ироқнинг тўрт карра чемпионини мағлуб этди 30 20:22Диего Коста 10 кун футбол ўйнай олмайди 2 20:15Испания. "Реал" - "Депортиво. LIVE ҳисоб 68 20:00Футболчини "Гарри Поттер" ҳақидаги фильмга таклиф қилишган экан 6 19:44Депай: "Манчестер"дан кетиш тўғри қарор эди" 4 19:29Испания. "Реал" - "Депортиво". Бошланғич таркиблар маълум 41 19:16“Локомотив” Дубайдаги сўнгги назорат ўйинини “Краснодар”га қарши ўтказади 11 19:06Насри АПЛга қайтиши мумкин 3 19:00“Келажагимиз умидлари” фестивали Фарғонада қандай кечмоқда? 6 18:52АГМК Землянухин ва Тандирга жавоб берди 14 18:46"Бавария" - "Вердер". Асосий таркиблар билан танишинг 7 18:38А Серия. Мертенс "Наполи"га 3 очко олиб берди 4\n26 ўйин футболчиларнинг ўсиши учун етарлими?\n2010 йилги мавсумдан буён олий лига жамоалари 26тадан учрашувда майдонга тушишмоқда.\nШундан буён бу тўғрисижа турлича мулоҳазалар билдириб келинмоқда ва уларнинг аксариятида мураббий ҳамда мутахассислар бир мавсум учун 26 ўйин ўтказиш жуда кам эканлигини таъкидлаб ўтишмоқда. Ҳисоблаб кўрадиган бўлсак, ички мусобақаларда бир клуб кўпи билан 35та учрашув ўтказиши мумкин экан. Шунда ҳам Ўзбекистон Кубогининг барча босқичида иштирок этиб, финалгача етиб борган жамоа. Айнан шу ҳолат бўйича биз Осиёдаги кўплаб давлатлардан ортда қолиб кетяпмиз.\nОЧЛда ҳозирча Эрон, Саудия Арабистони, БАА, Қатар, Япония, Жанубий Корея, Хитой ва Австралия биз билан бир қаторда доимий ўринларига эга. Яъни, мунтазам равишда қитъанинг клублар ўртасидаги биринчи рақамли турнирида ушбу давлатлардан жамоалар қатнашиб келишади. Миллий чемпионат, Кубок ва турли минтақавий турнирлардаги иштирокни қўшганимизда, ҳар мавсумда ўзбек жамоалари энг кам учрашувда майдонга тушишар экан. Таъкидлаб ўтиш лозимки, беллашувлар сонининг камлигида ЎФФ ёки ПФЛнинг айблашнинг кераги йўқ. Чунки юқори савияда ўйнашга тайёр бўлмаган ёхуд кўплаб муаммоларга эга жамоаларнинг мажбурлаб ушлаб туриш ўзини умуман оқламайди. Бундан ташқари, мураббийлар билан ўтказилган йиғилишда уларнинг ўзлари чемпионат тизимини ўзгартирмаслик учун овоз беришади ёки клублар янги форматни таклиф қилишмаяпти. Йиғилишда шунчаки қатнашиб қайтишади. Албатта, 3-4 нафар фаол менежерларни ҳисобга олмаганда. 26 ўйин эса бир мавсум учун жуда оз. Бунда фақат 15 нафар атрофида ўйинчилардан фойдаланиб мавсумни якунлаш мумкин. Бизнингча, чемпионат охирида "плей-офф" тизимини ташкил этиш орқали бу муаммога ечим топиш мумкин эди. Афсуски, жамоаларимизнинг ўзлари вақтида бу ўзгаришни ёқлашмади. Чемпионатдаги кескин ўйинлар сони шунда анча ортган бўларди. Ўртамиёналар ҳам мавсум охирида беллашувларни совға қилиб юбормасдан ҳар бир юаҳсда ҳеч бўлмаганда рақибнинг ютишига йўл қўймаслик учун майдонга тушишарди. Пешқадамлар ўртасидаги жанглар ҳақида тўхталиб ўтиришнинг ҳожати бўлмаса керак. Агар 7тадан икки гуруҳга бўлиб юборса, жамоалар роса 38 ўйин ўтказишлари мумкин экан. Агар таваккал қуръа асосида бир даврали баҳсларга кўнишса, ундай ҳолда бир мавсум 32 беллашувдан иборат бўлади.\nЮқорида қайд этиб ўтилган мамлакатларда жамоалар турли миқдорда баҳсларни ўтказишади. Эронда клублар юқори дивизионда 16 клуб иштирок этади ва 30 ўйинда майдонга чиқади. Бу тизимни энг оптимал вариант деб айтиш мумкин. Жамоалар мавсум давомида деярли ҳар ҳафта ўйин амалиётига эга бўлишади. Бундан ташқари, кубокдаги иштирок туфайли ҳам футболчиларни тез-тез алмаштириб туришга имконият туғилади. Бошқача айтганда, жамоа яққол икки тоифа ўйинчиларга бўлиниб қолмайди. Футболда ўзига хос мусобақа ритмига эга бўлиш жуда муҳим элементлардан бири ҳисобланади. Айтайлик, ҳар етти кунда бир беллашувда қатнашаётган жамоада икки ёки уч ҳафталик танаффус юзага келса, бу фақат зарарга хизмат қилади. Шу сабабли ҳам кўплаб етакчи жамоалар танаффуслардан кейин аввалги ўйин савиясига қайтишга қийналишади ва муҳим очколарни қўлдан бой беришади. Шунингдек, ўша ритмнинг қисқа муддатли бўлиши мақсадга мувофиқдир. Масалан, ҳар беш кунда майдонга тушадиган ҳар саккиз кунда ўйнайдиган клубдан жисмоний, техник ва бошқа кўрсаткичлар бўйича устун бўлади. Албатта, ўртача ҳолда олганда. Лекин бу ўша ритмга амал қилинса, "Сўғдиёна"нинг "Реал"дан яхшироқ ўйин кўрсатиши дегани эмас. Эрон масаласига қайтсак. Форс клублари чемпионатдаги 30 беллашувдан ташқари кубокда яна 5-8 атрофида ўйин ўтказишади. Демак, форслар ўлкасида ҳар бир клуб ўртача 35 бор расман баҳслашиш имкониятига эга. Ички мусобақа учун бу деярли Европа даражасидаги кўрсаткич саналади. Қолаверса, Эронда футболчилар жисмоний жиҳатдан жуда кучли ва ҳар бир учрашув кескин курашлар остида кечади.\nСаудия Арабистони, БАА ва Қатар чемпионатларида худди биз сингари 14тадан жамоа иштирок этади. Бир мавсумда юқори лигадагилар 26та учрашувда қатнашади. Арабларда биз билан бир хил вазият экан деб ўйлашга шошилманг. Бу давлатларнинг ҳар бирида камида иккитадан расмий кубок баҳслари мавжуд. Шунингдек, Араб давлатлари лигасида ва турли минтақавий кубокларда жамоалар қўшимча учрашувларда майдонга тушишлари мумкин. Мисол учун, Саудия Арабистонида Шаҳзода ва Қирол Кубокларида муваффақиятли қатнашган жамоа жами 17 беллашув ўтказади. Кичик турнирларни ҳисобга олмаганда, 40 учрашув келиб чиқяпти. БАА ва Қатарда ҳам бир мавсум учун ўйинлар сони 40та атрофида. Яна бир бор эслатиб ўтамиз, араб давлатлари ўртасидаги турли мусобақалар бу рўйхатга киритилмаган. Агар барчасини қўшадиган бўлсак, пешқадам клублар 50тача расмий беллашувларда ўз омадларини синаб кўришади. Ўз-ўзидан келиб чиқяптики, ғарбий минтақада айни пайтда ўзбек жамоалари энг кам ўйин амалиётига эга бўлишади. Бизнинг клублар нари борса 35 учрашув ўтказишади, баъзи клублар эса 28та. Боз устига, араблар кичик танаффус юзага келиши биланоқ Европанинг бирор машҳур жамоаси билан ўртоқлик ўйинларида куч синашишади.\nШарқий Осиё мамлакатларига назар ташласак, энг кўп баҳслар Япония ва Австралияда ўтишига гувоҳ бўламиз. "J" лигада мавсум ҳар бир жамоа учун 34 беллашувдан иборат. Яна икки кубок мусобақасида эса кучли клублар 13-17та атрофида баҳс ўтказиши мумкин. Демак, бир футболчи фақат ички мусобақаларнинг ўзида 50 учрашувда майдонга тушиш имкониятига эга. Маҳаллий клуб ва миллий терма жамоада ўйнайдиган футболчилар бир мавсумда 70тача ўйинда қатнашади. Шу сабабли Япониядан кучли футболчилар етишиб чиқмоқда. Австралияда 27 учрашувдан чемпионатдан сўнг "плей-офф" баҳслари ўтказилади. Унда яна 4-5, "А" лига Кубогида эса 6-7 ўйинда майдонга тушиш имконияти бор. Жанубий Кореяда 28 ўйин, чемпионатнинг "плей-офф" босқичи ва иккита кубок мавжуд. Бу ерда ҳам учрашувлар сони 40тадан ошади. Эътибор қилсак, охирги йилларда Европага йўл олган ўйинчилар асосан шу уч чемпионатдан чиққанини кўрамиз. Чунки ёш пайтиданоқ футболчилар тўғри ритмга тушиб олишади ва кейин шундай суръатга кўникиш уларда қийинчилик туғдирмайди. Хитойда эса бизнинг аввалги тизим: 30 ўйинли чемпионат. Кўриниб турибдики, Шарқий Осиёда гранд жамоалар 40-50 беллашувда майдонга тушади. Шунинг учун ҳозир қитъамизда шарқликлар устунлик қилишяпти. Терма жамоалар миқёсида ҳам, клублар бўйича ҳам 2013 йил шарқликларнинг муваффақияти билан якунланди. Чунки футболчи қанча кўп ўйнаса, у шунчалик ўсиб бораверади. Биздаги кўплаб танаффуслар эса футболчиларнинг маълум ритмга кўникиб олишига ва шу орқали беллашувларнинг кескин руҳда ўтишига халал бермоқда. Эҳтимол, ПФЛ форматни ўзгартириш ҳақида ўйлаб кўрар.


Ўзбекистон Республикаси Президенти сайловида иштирок этаётган номзодларнинг таржимаи ҳоли | Botschaft der Republik Usbekistan in der Republik Österreich\nЎзбекистон Республикаси Президентлигига номзод.\n1975 йилда Самарқанд вилоятида туғилган. 1996 йилда Жаҳон иқтисодиёти ва дипломатия университети ҳамда 2000 йилда Бирмингем университети (Буюк Британия)ни тамомлаган. Мутахассислиги иқтисодчи. Иқтисод фанлари номзоди, доцент.\nН.Обломуродов кўп йиллар олий таълим тизимида, жумладан, Тошкент тўқимачилик ва енгил саноат институти, Тошкент молия институтида кафедра мудири, факультет декани лавозимларида фаолият юритган.\nБанк-молия соҳаси ҳамда давлат бошқарув органлари тизимида, жумладан, Ўзбекистон Республикаси Президенти Администрацияси Фуқаролар ҳуқуқларини ҳимоя қилиш, жисмоний ва юридик шахсларнинг мурожаатлари билан ишлашни назорат қилиш ва мувофиқлаштириш хизматида масъул лавозимларда ишлаган.\n2020-2021 йилларда Нарзулло Обломуродов Ўзбекистон Республикаси Экология ва атроф-муҳитни муҳофаза қилиш давлат қўмитаси раисининг биринчи ўринбосари сифатида мамлакатимизда тобора долзарб бўлиб бораётган экологик муаммоларни ҳал этишда фаол иштирок этди.\n2021 йил 1 февралдан Ўзбекистон Экологик партияси Марказий Кенгаши Ижроия қўмитаси раиси лавозимида фаолият олиб бормоқда.\nНарзулло Обломуродов оилали, уч нафар фарзанди бор.\nМақсуда Азизовна Ворисова\n1961-йилда Тошкент шаҳрида зиёлилар оиласида туғилган. Миллати – ўзбек. Маълумоти - олий, 1984-йили Тошкент давлат тиббиёт институтини тугатган. Мутахассислиги - шифокор. Оилали, уч нафар фарзанди бор.\nМеҳнат фаолиятини 1984-йилда Тошкент давлат тиббиёт институти клиникасида шифокор вазифасидан бошлаган. 1989-йилдан Тошкент вилояти Зангиота тумани "Назарбек" қишлоқ врачлик пунктида шифокор-терапевт, 2003-йилдан "Назарбек" қишлоқ оилавий поликлиникаси мудири бўлиб ишлаган. 2018-йилда Ўзбекистон Халқ демократик партияси Марказий Кенгаши раиси ўринбосарлигига сайланган.\n2019-йилда Олий Мажлис Қонунчилик палатаси депутатлигига сайланган. Фуқаролар соғлиғини сақлаш масалалари қўмитаси раиси ўринбосари, парламент қуйи палатасининг Оила ва аёллар масалалари комиссияси раиси лавозимида фаолият юритиб келмоқда.\n1957 йил 24 июлда Жиззах вилоятининг Зомин туманида шифокор оиласида туғилган. Миллати – ўзбек. Олий маълумотли, 1981 йили Тошкент ирригация ва қишлоқ хўжалигини механизациялаш муҳандислари институтини тугатган. Муҳандис-механик мутахассислигига эга. Техника фанлари номзоди, доцент.\nШ.М.Мирзиёев 2003 йилда Ўзбекистон Республикасининг Бош вазири этиб тасдиқланди ва ушбу лавозимга яна уч марта – 2005, 2010, 2015 йилларда Олий Мажлис палаталари томонидан қайта тасдиқланди. Ш.М.Мирзиёев мамлакатимиз мустақилликка эришган илк йиллардан бошлаб Ўзбекистон Республикасининг Биринчи Президенти Ислом Каримовнинг юксак ишончини қозониб, унинг яқин сафдоши ва маслаҳатдоши сифатида самарали фаолият олиб борган. 2016 йил 8 сентябрь куни Ўзбекистон Республикаси Олий Мажлиси Қонунчилик палатаси ва Сенатининг қўшма мажлисида парламент палаталарининг қўшма қарорига мувофиқ Ўзбекистон Республикаси Президентининг вазифа ва ваколатларини бажариш вақтинча Ўзбекистон Республикаси Бош вазири Ш.М.Мирзиёев зиммасига юкланди. 19 октябрь куни Тошкентда Тадбиркорлар ва ишбилармонлар ҳаракати — Ўзбекистон Либерал-демократик партиясининг VIII съезди бўлиб ўтди. Унда партия сиёсий кенгаши аъзоси Шавкат Миромонович Мирзиёев номзодини Президентликка тасдиқлаш тўғрисидаги қарор қабул қилинди. 2016 йил 4 декабр куни бўлиб ўтган Президент сайлови якунлари бўйича сайловчиларнинг 88,61 фоиз овози билан Ўзбекистон Республикаси Президенти этиб сайланди. 2016 йил 14 декабрда расман ўз вазифасини бажаришга киришди.\n1975 йил Тошкент шаҳрида туғилган. 1996 йил Туркиянинг Егей университетини, 2009 йил Тошкент молия институтини, 2011 йил Ўзбекистон Республикаси Президенти ҳузуридаги Давлат ва жамият курилиши академиясини тамомлаган. Мутахассислиги филолог, иқтисодчи.\n1996-1997 йилларда Ташқи иқтисодий алоқалар, инвестициялар ва савдо вазирлигининг Жиззах вилояти бошқармаси етакчи мутахассиси булиб ишлаган. 1997-2008 йилларда Жиззах вилояти давлат мулкини бошкариш ва тадбиркорликни қўллаб-кувватлаш бошкармаси етакчи мутахассиси, бўлим бошлиғи ва бошқарма бошлиғининг ўринбосари бўлган. 2008-2015 йилларда Жиззах вилояти Ташқи иқтисодий алоқалар, инвестициялар ва савдо бошқармаси бошлиғи бўлган.\n2014-йилда Ўзбекистон Республикаси Олий Мажлиси Қонунчилик палатаси депутати этиб сайланган. 2017-2019 йилларда Республика Маънавият ва маърифат маркази рахбари лавозимида фаолият юритган. 2019 йилда Ўзбекистон Республикаси Олий Мажлиси Қонунчилик палатаси депутати этиб сайланган. Ҳозирги кунда Олий Мажлиси Қонунчилик палатаси Спикери ўринбосари, Ўзбекистон "Миллий тикланиш" демократик партияси раиси лавозимларида ишлаб келмоқда.\n1959 йилда Тошкент шаҳрида туғилган. Миллати — ўзбек. Маълумоти — олий. 1981 йилда Тошкент давлат университетинининг Шарқ факультетини тамомлаган. Мутахассислиги — филолог-шарқшунос, араб ва инглиз тиллари ўқитувчиси. Тарих фанлари доктори, профессор.\n1981-1983 йилларда Ливия Араб Республикасида араб тили таржимони, 1983- 1985 йилларда Ўзбекистон қишлоқ хўжалик вазирлигининг “Хорижий мамлакатлар билан илмий-техник ҳамкорлик” бошқармасида етакчи мутахассис бўлиб хизмат қилган. 1987-1990 йиллар мобайнида эса Армия сафидаги хизматни Яман Араб Республикаси ҳарбий таржимон вазифасида ўтаган. У 1985 йилдан бошлаб Ўзбекистон Республикаси Фанлар академияси Шарқшунослик институтида кичик илмий ходим, илмий ходим, илмий котиб,\n2002-2003 йилларда илмий ишлар бўйича директор ўринбосари вазифаларида ишлаган. 2003-2005 йилларда Тошкент шаҳрида ташкил этилган Тошкент Халқаро Вестминстер университетининг проректори бўлган. Абдуҳалимов Б.А. 2004-2006 йилларда Фанлар академияси Шарқшунослик институти директори, 2006-2008 йилларда Ўзбекистон Республикаси Президентининг миллатлараро муносабатлар масалалари ва дин ишлари бўйича Давлат маслаҳатчиси, 2008-2014 йилларда Фанлар академияси Шарқшунослик институти директори, 2011-2016 йилларда Фанлар академияси Ижтимоий-гуманитар фанлар йўналиши бўйича вице-президент, 2017 йилдан ҳозирга қадар Фанлар академияси вице-президенти ҳамда Шарқшунослик институти директори вазифасини жамоатчилик асосида бажарувчи лавозимларида фаолият юритиб келмоқда.\nОилали. Уч нафар фарзанднинг отаси.


Архивы Ҳидоят - Kamolov Mansurjonning shaxsiy web sayti\nБисмиллаҳир Роҳманир Роҳийм.Аллоҳ таолога битмас-туганмас ҳамду санолар бўлсин.Пайғамбаримизга мукаммал ва батамом салавоту дурудлар бўлсин. 1. Савол: Бу касалликка чалинганлар унча кўп эмас. Вафот этаётганлар ҳам касалликка чалинганларга нисбатан солиштирилса, озчиликни ташкил қилмоқда. – Жавоб: «Энди Аллоҳ сизларнинг (юкингизни) енгил қилди, сизларда ожизлик борлигини […]\nРасулуллоҳ саллоллоҳу алайҳи васаллам бир куни саҳобаларга айтдилар: «Буёққа келинглар!» Саҳобалар келишди. Расулуллоҳ саллоллоҳу алайҳи васаллам уларга дедилар: «Оламлар Роббисининг элчиси Жаброил руҳул қудс менга айтди: «Ҳеч бир жон токи муддати тугамаса, ризқини олмаса ўлмайди. Аллоҳдан тақво қилинг. Ризқни гўзал […]\nАмерика Қўшма Штатларида бир мусулмон сиёсатчи ижтимоий тармоқда уни ҳақорат қилган исломофобга жавоб бериб, уни хижолат қилиб қўйди. Виржиния штати Сенатига номзодини қўйган 36 ёшли Қосим Рашид Твиттер саҳифасига 66 ёшли америкалик Оскар Диллондан нафратга тўла твитларни олди. Диллон ўз твитларида […]\n«Сиз Аллоҳдан қўрқмайсизми?»\nҲофиз ибн Касир раҳимаҳуллоҳ айтади: «Ибн Умар розиёллоҳу анҳунинг ходимлари бир гуноҳ қилди. Ибн Умар розиёллоҳу анҳу унинг гуноҳи учун жазоламоқчи бўлдилар. Ходим деди: – Саййидим! Сизнинг гуноҳингиз йўқми? Сиз хожангиз бўлмиш Аллоҳдан қўрқмайсизми? Ибн Умар: – Қўрқаман. Ходим: – […]\nИмом Муҳаммад Ғаззолий билан Аҳмад Ғаззолий ака-ука бўлганлар. Ёшлик чоғларида оталаридан етим қолиб, оналарининг тарбиясида униб-ўсганлар. Китобларда бу икки фарзанднинг оналари ҳақида ажойиб бир нақл ёзиб қолдирилган. Оналари фарзандларига шундай тарбия бериб, уларни яхшиликлар сари етакладики, натижада уларнинг ҳар иккиси етук […]\n«Олимларнинг гўштлари заҳарланган, ким уни ҳидласа, касал бўлади, еган эса ўлади”\nУламолар пайғамбарларнинг меросхўрларидир. Улар Расулуллоҳ саллаллоҳу алайҳ васалламдан сўнг одамларни ҳаққа чақирадиган, жоҳилларга таълим берадиган, адашганларни йўлга соладиган ва бидъатларнинг халқ орасига кириб келишини олдини оладиган зотлардир. Аллоҳ таоло Қуръони каримда илм эгаларини дунё ва охиратда баланд даражаларга кўтаришини айтади: […]\nТаъзия: Машҳур актёр Ғайбулла Ҳожиев вафот этди\nЎзбекистонда хизмат кўрсатган актёр Ғайбулла Ҳожиев 63 ёшида оламдан ўтди. Кўпгина роллар билан инсонлар қалбидан жой олишга улгурган актёр ҳаёти давомида ижоддан узилмаган эди. У 1976 йилда Аброр Ҳидоятов театрида иш бошлаган. 1987 йилдан Ҳамза номидаги ўзбек давлат академик театрида […]\nЎлим ҳақдир. Ҳар бир тирик жон борки, ўлим шарбатини тотгувчидир. Бу Аллоҳнинг бандалари учун битиб қўйган тақдиридир. Шариатда ўлим ва унга тегишли бўлган ҳолатлар тўғрисида қонун ва қоида кўрсатмалар бор. Бу одатларга инсон бетоблигидан токи, қабрга қўйилгунгача бўлган ҳолатлар киради. […]\nАллоҳ таъоло Қуръони Каримда: “Бас, Мени эслангиз, сизни эслайман. Ва Менга шукр қилингиз, куфр қилмангиз”, – дея марҳамат қилади (Бақара сураси, 152-оят). Аллоҳнинг берган неъматларига шукр қилиш мусулмон инсон учун энг муҳим амаллардан ҳисобланади. Чунки мўминга берилган неъмат – унинг […]\nАёл кишининг эри ишлашига ва ишга боришига рухсат бермаслигига қарамасдан, ишга борса ва ишласа, у аёлнинг топган пули ҳалолми ёки ҳаромми? Жавоб: Бу аёлнинг топгани ҳалол. Аммо эрга итоатсиз-ношиза аёлга айланади. Бу билан у қаттиқ гуноҳкор бўлади. Яна […]\nҚўқонда коронавирус ҳақида ёлғон маълумот тарқатган депутатга нисбатан жиноят иши қўзғатилди


Келишмовичликни қандай ҳал қиламан? 2 қисм — Dilkashradio.com\nБиз ўтган сафар худди мана шу мавзунинг биринчи қисми ҳақида суҳбатлашган ва сизларга бир нечта маслаҳатлар берган эдик. Бугун ҳудди шу мавзуда яна сизлар билан дардлашамиз ва келишмовчиликларни ҳал қилишда ёрдам берадиган маслаҳатларимизни давом эттирамиз. Демак маслаҳатларимизни диққат билан эшитишда давом этинг.\nБиз турмуш ўртоғимизга гапираётганимизда овозимизнинг оҳангига эътибор берамиз. Овозимизни кўтариб ёки аччиқ оҳангда гапиришимиз ўз-ўзимизни назорат қила олмаётганлигимизни билдиради. Бу фақат келишмовчиликни қийинлаштиради ҳолос.\nТурмуш ўртоғимиз бир нарса айтганда унинг гапига жавоб қайтаришдан олдин, унинг сўзларини такрорлаймиз. Унинг сўзларини яна бир марта қайтаришингиз, сизни тинчлантиришдан ташқари унинг бу гапни қандай маънода айтганини ҳам аниқлаштиради. Биринчи: Сиз шундай деяпсизми, деб уни тўғри тушунганингизни аниқлаштириб олинг. Иккинчиси, эса Сиз бу билан шундай демоқчимисиз? Деб унинг қандай маънода айтганини ҳам аниқлаштириб олинг.\nБиз ҳар доим «Сиз ҳар доим…”, “Сиз ҳеч қачон…”, деган сўзларни ишлатишдан ўзимизни тиямиз. Агар ўша сиз айтган сўзлар рост бўлганида, улар аллақачон ҳал қилиб олинган бўларди.\nБиз бир-биримизнинг ўтмишдаги гуноҳларимизни кавлаштирмаймиз. Ўтмишдаги гуноҳлар анча олдин муҳокама қилинган ва кечирилган бўлиши керак. Худо бизнинг ўтмишда қилган гуноҳларимизни кечирган. Худо бизни ёки уни кечирган экан биз ҳам уни кечиришимиз керак.\nХонадан депсиниб чиқиб кетмаймиз. Бу фақат келишмовчиликни чўзади ва муаммонинг ҳал бўлишини қийинлаштиради. Хонадан депсиниб чиқиб кетиш ўрнига, муҳокамани тўхтатиб: “Азизим, мен бу ҳолатда гаплаша олмайман. Ўзимни босиб олишим учун бир оз ёлғиз қолишим керак”, дейиш кифоя. Агар вақтида тўхтаб, ўзингизни босиб олмасангиз, умуман хоҳламаган ва кейинчалик афсусланадиган сўзларни гапириб юборишингиз мумкин.\nБиз келишмовчиликни ҳал қилгач охирида хулоса чиқарамиз. Бу келишмовчиликнинг чиқишига мен қандай хато қилдим? Яна шундай хатони такрорламаслик учун нима қилишим керак? Ўзимизга шундай саволлар бериб, келишмовчиликдан тўғри хулоса чиқариш керак.\nБиз бир-биримизни кечиришга тайёр бўламиз ва кечирамиз. Манна шу келишмовчиликнинг энг муҳим босқичи. Биз ё келишмовчиликни ҳал қилишни чўзамиз ёки бир пасда ҳал қилиб қўямиз. Агар сиз 99 фоиз ҳақ бўлиб фақат бир фоизида ноҳақ бўлсангиз, мен ўша 99 фоизда ҳақ эдим, деб муаммони чигаллаштирмасдан. Ўша қилган бир фоиз хатоингиз учун турмуш ўртоғингиздан кечирим сўранг. Бу сизнинг мажбуриятингиз. “Қачон келишмовчиликлар бўлса, ҳар доим мен кечирим сўрайман. У ҳеч қачон кечирим сўрамайди. Нега фақат мен кечирим сўрайвераманми? Бу адолатдан эмас-ку!”, дейишингиз мумкин. Аммо ҳар доимгидай кечирим сўрашда давом\nЭтинг ва тинмай Худовандга ибодат қилинг. Албатта самарасини кўрасиз. Сиз турмуш ўртоғингиздан бенуқсон бўлишни талаб этолмайсиз. Бундай ҳоллатда сиз асабларингизни таранглаштирмай, фақат Худовандга юз буринг. Сиз ўзингиздаги оғирликларни, қайғуларингизни Унга ташланг. У сизга ёрдам беради. Худовандга ишонинг, чунки турмушни У яратган. Шунинг учун ҳам У бу муносабатни ҳозирга қадар сақлаб келаяпти. У сизга керакли иноятни, доноликни, кучни, камтарликни ва севгини бера олишига ишонинг. Ва У шу нарсаларни албатта беради.\nҲеч қачон умидсизликка тушманг. Юқорида биз берган маслаҳатларга амал қилиб кўринг. Албатта фойдаси тегади. Биз фақат турмуш ўртоғингиз билан яқин ва муҳаббатли муносабатда бўлишингизни хоҳлаймиз. Бунда эса биздан қандай маслаҳат керак бўлса бажонидил ёрдам берамиз. Бу муносабат ер юзидаги бошқа ҳеч қандай муносабатга ўхшамайди. У Худованднинг бебаҳо совғаси. Уни авайланг.


ЎЗБЕКИСТОН ЭКОЛОГИК ПАРТИЯСИ ЕВРООСИЁ ИҚТИСОДИЙ ИТТИФОҚИ БИЛАН ҲАМКОРЛИК ТЎҒРИСИДА — Teletype\nЎЗБЕКИСТОН ЭКОЛОГИК ПАРТИЯСИ ЕВРООСИЁ ИҚТИСОДИЙ ИТТИФОҚИ БИЛАН ҲАМКОРЛИК ТЎҒРИСИДА\nБугунги Ўзбекистон қўшни мамлакатлар билан ўзаро ишончга асосланган кўп томонлама ва икки томонлама дипломатияни юритмоқда. Шубҳасиз, бу - Президентимиз Шавкат Мирзиёев ташаббуси ва жасорати билан амалга оширилмоқда.\nМаълумки, ҳозирда кўплаб давлатлар ўртасида турли иқтисодий, сиёсий, минтақавий ҳамкорлик институтлари ташкил этилган. Масалан, 27 та давлатни бирлаштирган Европа иттифоқидир.\nШундай давлатлараро ҳамкорликлардан яна бири 5 та давлатдан иборат бўлган Евроосиё иқтисодий иттифоқидир.\nСўнгги вақтларда Ўзбекистоннинг Евроосиё иқтисодий иттифоқи билан ҳамкорлик масалаларига оид муҳокамалар ҳам ҳукумат, вазирлик ва идоралар даражасида, ижтимоий тармоқларда ва кенг жамоатчилик орасида қизғин давом этмоқда.\nМуҳтарам Президентимизнинг Олий Мажлисга Мурожаатномасида халқ вакиллари бўлган депутат ва сенаторлар Парламент палаталарида мазкур масалани атрофлича муҳокама қилиб, ўз зиммаларига масъулиятни олган ҳолда, асосланган таклифларни беришлари кераклиги айтилди.\nЭкспертларнинг фикрича, ҳозирги шароитда Ўзбекистон Евроосиё иқтисодий иттифоқида (ЕОИИ) кузатувчи мақомига эга бўлиши бу мантиқий ва мақбул қадам дея таъкидланган.\nБизнингча ушбу фикр мантиқан тўғри, чунки бу ўз навбатида ҳамкорликнинг позитив ва негатив оқибатларини олдиндан чуқур таҳлил этиш ва миллий манфаатларга мос келишини аниқлашга имкон яратади.\nДавлатларнинг кузатувчилик мақоми “Евроосиё иқтисодий иттифоқида кузатувчи давлат мақоми тўғрисида”ги низоми билан тартибга солинади.\nЕОИИ да кузатувчи давлат мақоми нима ва у нималарни беради?\nЕОИИ ташкилоти ҳали ёш ташкилот бўлиб, ҳозирда ташкилотнинг шаклланиш жараёнида қатнашиш бизга асосий савдо шерикларимиз тўғрисида муҳим маълумотларга эга бўлиш имкониятини беради. Кузатувчи мақомида биз саноатимизнинг ривожланган корхоналарини кескин рақобат муҳитида фаолият юритишга тайёрлаш учун муҳим маълумотларни олиш имкониятига эга бўламиз.\nШунингдек, Ўзбекистоннинг ЕОИИ билан ҳамкорлиги доирасидаги иқтисодиётнинг йирик тармоқлари, жумладан, саноат ташқи савдо сиёсати, божхона-тарифларини тартибга солиш механизми, меҳнат миграцияси, стандартлаштириш ва ветеринария, санитария, фитосанитария назорати каби кўплаб масалалар бўйича экспертларнинг хулосалари ўрганилмоқда.\nЯна таъкидлаб ўтиш жоизки, ЕОИИ ҳамкорлик доирасида давлат санитария-эпидемиология назорати остидаги маҳсулотлар учун ягона унитар-эпидемиологик ва гигиена талаблари ва тартиблари ва санитария, ветеринария-санитария ва карантин фитосанитария чоралари илмий асосга эга бўлган принциплар асосида инсонлар, ҳайвонлар ва ўсимликларнинг ҳаёти ва соғлигини ҳимоя қилиш заруратлари келтирилган.\nҚайд этиш жоизки, ҳозирда экологик муаммоларни бартараф этиш долзарб масала эканлиги барчага маълум. Ер сайёраси ва унинг ўзига хос табиати инсониятнинг умумий яшаш макони, ягона уйи ҳамда яшаш воситаси ҳисобланади. Шунинг учун юз бераётган экологик тангликларни бартараф этиш ер юзидаги барча халқлар ва давлатларнинг умуминсоний вазифасидир.\nШулардан келиб чиқиб, Ўзбекистон Экологик партияси фракцияси хорижий ва маҳаллий мутахассислар томонидан билдирилган таклиф ва хулосаларни ўрганиб, Ўзбекистонни ЕОИИга кузатувчи сифатида кириши дастлабки даврда мақсадга мувофиқ бўлади деб ҳисоблайди.\nМуқаддас Бахрамовна ТИРКАШЕВА,


Ўзбекистон 21:12 / 19.04.2019 17229\n19 апрель куни Наманган вилоятининг Тўрақўрғон туманида “Hyundai Motor Uz Namangan” қўшма корхонаси заводи қурилиши бошланишига бағишлаб вақт капсуласи қўйиш маросими бўлиб ўтди. Бу ҳақда «Наманганская правда» хабар бермоқда.\nТантанали маросимда Наманган вилояти ҳокими Хайрулло Бозаров, Тўрақўрғон тумани ҳокими Ғуломжон Муродхўжаев, “Evergreen Motors Group” компанияси президенти Чанг Кеон Ким, “Hyundai Motor Company” компанияси бошқарувчи директори Чой Дон Хо ва бошқалар иштирок этди.\nҚисқа нутқдан сўнг Хайрулло Бозаров ва Чанг Кеон Ким лойиҳани амалга ошириш рамзий тугмасини босишди. Капсула шиша қувур орқали бетон ўрага тушди.\nЭслатиб ўтамиз, «Hyundai» тижорат автомобиллари ишлаб чиқариш янги заводи қурилиш лойиҳаси бошланишига бағишланган тамал тоши қўйиш маросими 2018 йил кузда бўлиб ўтганди. Бу борадаги дастлабки қадам Ўзбекистон Президенти Шавкат Мирзиёевнинг 2017 йил ноябрда Жанубий Кореяга ташрифи давомида қўйилган, Ўзбекистонда Hyundai автомобилларини ишлаб чиқаришни йўлга қўйиш тўғрисида меморандум имзоланганди.\n«Hyundai-Namangan KD» заводи тижорат автомобилларини ишлаб чиқаради. Дастлабки машиналар 2019 йил сентябрда конвейердан чиқади. Дастлабки босқичда ойига 400га яқин юк машинаси, микроавтобус ва автобус ишлаб чиқариш, келгусида ишлаб чиқариш ҳажмини 4 мингтагача етказиш мўлжалланган.\n23:00 / 19.08.2019 5306\n22:29 / 19.08.2019 7273


Таътилга чиқишдаги ҳисоб-китоблар\nННТ ҳам тўлов тўлайди\nИмтиёз амал қиляпти!\nЁритиш учун имтиёз\nИмтиёзлар рўйхатидан изланг\nОператор кодини кузатинг\nҚадрдон корхонага совға қиламан\nШакллари ўхшаш, мақсадлари бўйича – турлича\nКредит скоринг натижасига кўра берилади\nЭскириш қачон ҳисоблаб ёзилади?\nГазета СБХ / 2015 год / № 22 / Ташаббус-2015\nХусусий бизнес соҳасида энг ташаббускор, энг намуналиларни аниқлаб берадиган «мардлар майдони»нинг мамлакат босқичи ниҳоят бошланди – 2015 йил 28–29 май кунлари Тошкентда Ўзбекистон Республикаси Президенти соврини учун тадбиркорлар, фермерлар ва ҳунармандлар ўртасида ўтказиладиган «Ташаббус-2015» кўрик-танловининг якуний, республика босқичи бўлиб ўтди.\nҲар йили ўтказиб келинаётган «Ташаббус» кўрик-танлови кичик бизнес ва хусусий тадбиркорликни ривожлантиришга, соҳа вакиллари эришаётган илғор натижаларни тарғиб қилишга, ёшларда мулкдор бўлиш ҳиссини кучайтиришга, тадбиркорларнинг имкониятларини юзага чиқаришга хизмат қилмоқда, дейиш мумкин. Мазкур кўрик-танлов Ўзбекистондаги кичик бизнес ва хусусий тадбиркорликни қўллаб-қувватлаш ва ривожлантириш дастурини амалга оширишдаги асосий тадбирлардан ҳисобланади.\nКўрик-танловнинг туман (шаҳар) босқичларида жами 6 228 нафар тадбиркорлик субъектлари иштирок этган, шундан 2 538 нафарини тадбиркор, 1 558 нафарини фермер ва 2 132 нафарини ҳунармандлар ташкил қилган.\n«Ташаббус-2015» кўрик-танловининг Қорақалпоғистон Республикаси, вилоятлар ва Тошкент шаҳар босқичлари жорий йилнинг 24 апрелидан 8 майига қадар ўтказилган. Ушбу босқичда жами 544 нафар тадбиркорлик субъекти иштирок этган. Шундан 193 нафари тадбиркор, 159 нафари фермер ва 192 нафари ҳунармандлардир.\n«Ташаббус-2015» кўрик-танловининг 2-босқичи ғолиблари, яъни республика босқичи жами иштирокчилар сони 41 нафарни ташкил қилиб, шундан 14 нафари тадбиркор, 14 нафари ҳунарманд ҳамда 13 нафари фермерлардир.\nДастлабки босқичларнинг энг лойиқ деб топилган ва омадли иштирокчилари (41 лауреат) «Ташаббус-2015» кўрик-танловнинг республика босқичига йўлланма олишди.\nРеспублика босқичи лауреатлари, учта асосий йўналишлар бўйича – «Йилнинг энг яхши тадбиркори», «Йилнинг энг яхши фермери» ва «Йилнинг энг яхши ҳунарманди» ва қўшимча «Энг яхши ёш тадбиркор», «Энг яхши тадбиркор аёл», «Энг яхши инновацион лойиҳа», «Ёшларга энг кўп иш жойи яратган тадбиркор», «Менинг юртим – менинг ифтихорим», «Кекса тадбиркор – Ташаббус эъзозида», «Энг яхши оилавий бизнес соҳиби», «Озиқ-овқат саноатидаги энг яхши йил тадбиркори», «Йилнинг энг яхши маҳсулоти», «Энг яхши экспортчи», «Энг масъулиятли ижтимоий шерик» номинациялари бўйича беллашдилар.\nМамлакатимизда 2015 йил «Кексаларни эъзозлаш йили» деб эълон қилинганлиги муносабати билан, «Ташаббус-2015» кўрик-танловида қўшимча йўналишлардаги «Кекса тадбиркор – Ташаббус эъзозида» номинацияси ҳам мамлакатимизда кексаларга кўрсатилаётган эътибордан далолатдир. Ушбу номинация «Ташаббус» кўрик-танлови иштирокчилари бўлган энг ёши улуғ, шу билан бирга фидоий ҳамда илғор тадбиркор, фермер ёки ҳунармандга берилади.\nКўрик-танловнинг дастлабки даврида саноат маҳсулотлари ишлаб чиқараётган, қурилиш соҳасида хизмат кўрсатаётган тадбиркорлар, қишлоқ хўжалиги маҳсулотларини етиштираётган илғор фермерлар ва кулолчилик соҳасидаги ҳунармандларгина иштирок этган бўлсалар, бугунги кунда иштирокчиларнинг фаолият йўналишлари ўзгариб, ривожланиб бормоқда.\nЖумладан, экспортга мўлжалланган маҳсулотлар ишлаб чиқараётган, ички ва ташқи бозорда ўз товарларининг машҳур брендига эга бўлган, фармацевтика, тўқимачилик, текстиль маҳсулотлари ишлаб чиқараётган ҳамда енгил саноатнинг бошқа тармоқларида фаолият кўрсатаётган тадбиркорлар иштирок этмоқда. Шуниси қувонарлики, ўтган йилги кўрик-танловда 3 нафар экспортга мўлжалланган маҳсулотлар ишлаб чиқарувчи тадбиркорлар иштирок этган бўлсалар, бу йилги кўрсаткич эса 8 нафарга етди.\nФермерлик йўналиши бўйича эса қишлоқ хўжалиги маҳсулотлари етиштираётган, етиштирилаётган маҳсулотларни тўлиқ қайта ишлаб, ички бозордаги озиқ-овқат маҳсулотларини ишлаб чиқараётган, кўп тармоқли, деҳқончилик, чорвачилик, мева-сабзавотчилик, қишлоқ хўжалиги маҳсулотларини қайта ишлаётган, иссиқхона фаолияти билан шуғулланаётган қишлоқ мулкдорлари иштирок этди.\nҲунармандчиликда эса халқ амалий санъатининг энг юксак намуналари асосида экспортга мўлжалланган маҳсулот ишлаб чиқараётган, жумладан, миниатюра, зардўзлиқ, кулолчилик, ёғочга ишлов бериш орқали турли асарлар яратиш билан шуғулланаётган ҳунармандлар иштирок этди.\nАнъанага кўра, кўрик-танловнинг асосий ташкилотчиси Ўзбекистон Савдо-саноат палатаси, Ўзбекистон Фермерлари кенгаши, Ўзбекистон халқ усталари, ҳунармандлари, мусаввирлари «Ҳунарманд» уюшмаси, шу билан бирга, вазирлик ва идораларнинг ҳамкорлиги ва молиявий кўмаги асосида ташкил этилди.\n2015 йил 11 июнь куни «Ташаббус-2015» ғолиблари ва совриндорларини тантанали тақдирлаш маросими бўлиб ўтади.\nБОБО ДЕҲҚОННИНГ ЭТАГИДАН ТУТГАН «БОЛА ДЕҲҚОН»\nКўргазма залини айланар экансиз, Қорақалпоғистон Республикаси Хўжайли туманидаги кўп тармоқли «Адилбек» фермер хўжалиги ўрнатган стенд эътиборингизни ўзига жалб этмай қолмайди. Фермер хўжалигининг умумий ер майдони 114 гектар бўлиб, у пахтачилик, ғаллачилик ва чорвачилик соҳаларига ихтисослашган. Хўжаликда 6 нафар доимий ишчи ва 24 нафар мавсумий ишчилар меҳнат қилади. Хўжаликнинг қулоч ёзган салоҳиятини кўриб, унинг раҳбари – 26 ёшлик фермер Адилбек Абдураҳмоновни суҳбатга чорлаймиз. «Шундай катта хўжаликни наҳотки бир ўзингиз бошқарасиз?» деган саволимизга йигитча оддийгина қилиб «Хўжаликни бир ўзим бошқармайман албатта, уни бошқаришда менга отам яқиндан ёрдам берадилар», деб жавоб берди.\nАслида хўжаликни Адилбекнинг отаси Олим Абдураҳмонов 1997 йилда ташкил этган экан. У киши умр бўйи деҳқончилик билан шуғулланиб келган. Қишлоқ хўжалиги соҳасида механик, бош муҳандис бўлиб ишлаган, қарийб 15 йил хўжалик раиси бўлган. Бугунги кунда 5 нафар ўғлидан уч нафари ота касбини эгаллаб, қишлоқ хўжалиги соҳасида миришкорлик қилмоқда. 2011 йилда «Адилбек» фермер хўжалигининг раҳбарлигини кенжа ўғлига ишониб топширди. Адилбек Қорақалпоғистон Республикаси Давлат университетининг техника факультетини архитектор мутахассислиги бўйича битирган. Ўзининг суяги далада қотган эмасми, деҳқончилик сир-асрорларини отасидан ўрганиши қийин бўлмади. Бугунги кунда унинг фермер хўжалиги энг сўнгги намунадаги техника воситалари билан қуролланган – трактор ва комбайнларнинг деярли барча турлари ёш мулкдорнинг эгалигидаги далаларда жавлон урмоқда. Иш қуроли соз бўлса, унумдорлик ҳам шунга яраша бўлади, деганларидек, Адилбек 50 гектар ер майдонида пахтачилик билан шуғулланиб, ҳосилдорликни гектаридан 40 центнерга чиқаришга муваффақ бўлди. Чорвачилик фермасида эса 42 бош қорамол боқилмоқда. Хўжаликдаги меҳнати эвазига 2014 йилни барча солиқ ва тўловлардан кейин 77 млн сўмлик соф фойда билан якунлади.\nИстиқболдаги режада фермер хўжалиги ўзининг нон цехини, сутни қайта ишлаш корхонасини очиш ниятида.\n«Адилбек» фермер хўжалиги 2014 йилда Ўзбекистон Агросаноат мажмуи ходимлари касаба уюшмаси ва республика Фермерлари кенгаши томонидан ўтказилган «Йилнинг энг фаол кўп тармоқли фермери» танловининг республика босқичида биринчи ўринни эгаллашга муваффақ бўлган. Лекин хўжалик «Ташаббус» кўрик-танловида илк бор иштирок этиши, бу танлов унинг учун катта синов ва тажриба майдонини эслатади – бу ерда у соғлом рақобатчилари билан учрашади, уларнинг тажрибаларини ўрганади, ўз муваффақиятлари билан ўртоқлашади.\nАдилбек билан суҳбатлашар эканмиз, унинг ёш мулкдор сифатида ният-мақсадлари катта эканлигига ишонч ҳосил қилдик. Масалан, у ўз зиммасида ижтимоий масъулиятни ҳам ҳис қилган ҳолда маҳалла ҳудудида болалар учун спорт майдончасини барпо қилишни мақсад қилиб қўйган. Ҳалол меҳнати ортидан тўкин-сочин, бой-бадавлат турмушга эришган замонамиз қаҳрамонининг орзу-ниятлари давлатимиз томонидан олиб борилаётган ижтимоий-иқтисодий сиёсатга нақадар ҳамоҳанг тушаётганлиги бизни қувонтирди.\nАЗИЗА ҚЎЛЛАРИДА ЯРАТИЛАЁТГАН МЎЪЖИЗА\nБугунги кунда мамлакатимиз сайёҳларнинг севимли гўшасига айланиб улгурган. Кўп ҳолларда чет эллик туристларни ўзбекона кийим-бошда, қўлларида эса миллий услубда тўқилган хуржун-сумкачалар билан учратиш мумкин. Қашқадарё туманининг Чироқчи туманилик «Sharipova Aziza Shavkat qizi» якка тартибдаги тадбиркор тўқиган қўл гиламлари, сумкача ва рюкзаклар ҳам ўзининг нафислиги, қулайлиги билан ҳар қандай кишини ром қолдиради.\n– Қўлда гилам тўқишни Чинни момомдан ўрганганман, у киши эса бу ҳунарни момолари Дона бувидан ўрганган эканлар, – дейди 20 ёшлик якка тартибдаги тадбиркор Азиза. – Ҳозир шу ҳунарим орқали бизнес ишини бошлаб юборганман.\nАзиза ўрмак – гилам тўқийдиган ускуна билан илк бор танишганда 5-6 ёшда бўлган. Ўша кезлардан бошлаб у тароқда, қайчида ишлашни ўрганди. Бугунги кунда эса унинг қўлда тўқиган «мўъжизалари»га кўплаб буюртмалар келиб тушмоқда. Буюртмалар эса фақат қалб қўри билан тайёрланган сифатли маҳсулотларга келиб тушади.\nНодир АЛИМОВ, «СБХ» мухбири. Муаллиф олган суратлар.\nПрочитано: 2800 раз(а)


Эъзозли отахон ва онахонлар, мухтарама опа-сингиллар, қадрли ака-укалар, азиз андижонликлар!\nСизларни Ийд Рамазон байрами билан муборакбод этамиз. Шоду ҳуррамлик, Яратганнинг улуғ ажрлари насиб этадиган ушбу муборак айём қалбларимизга эзгу ва хайрли ниятларни ўчмас қилиб муҳрласин. Ҳамиша бир-биримизга меҳр-оқибатли, муҳаббатли, саховатли бўлайлик.\nОиламиз, маҳалламиз, юртимиз тинч, осмонимиз мусаффо бўлсин, қилаётган ишларимиздан, ҳаётимиздан, дастурхонимиздан ҳеч қачон файзу барака аримасин.\nАндижон вилояти Маҳалла ва оилани